1 Bassekabaka 1-11\nESSUULA Essuula 2 Essuula 3 Essuula 4 Essuula 5 Essuula 6 Essuula 7 Essuula 8 Essuula 9 Essuula 10 Essuula 11\n14 Awo,\tlaba,\tbw'onooba ng'okyayogera eyo ne kabaka, nange naayingira oluvannyuma lwo, ne nnyweza ebigambo byo.\n18 Kale nno, laba, Adoniya yalidde obwakabaka; naawe, mukama. wange kabaka, tokimanyi:\n19 era :asse ente n'ebya ssava n'endiga nnyingi, era ayise abaana ba kabaka bonna ne Abiyasaali kabona ne Yowaabu omukulu w'eggye: naye Sulemaani omuddu wo tamuyise.\n20 Name, mukama wange kabaka, amaaso ga Isiraeri yenna gali ku ggwe obabuulire alituula ku ntebe ya mukama wange kabaka oluvannyuma lwe:\n24 Nasani n'ayogera nu Mukama wange, ai kabaka, wayogera nti Adoniya ye alirya obwakabaka oluvannyuma lwange, era ye alituula ku ntebe yange?\n25 Nasani n'ayogera nu Mukama wange, ai kabaka, wayogera nti Adoniya ye alirya obwakabaka oluvannyuma lwange, era ye alituula ku ntebe yange?\n33 Kabaka n'abagamba nti Mutwale wamu narrimwe abaddu ba mukama wammwe, mwebagaze Sulemaani mutabani wange ennyumbu yange nze, mumuserengese e Gikoni:\n35 Ne mulyoka mwambuka nga mumugoberera, naye anajja n'atuula ku'ntebe yange; kubanga ye anaaba kabaka mu kifo kyange: era mmutaddewo okuba omukulu wa Isirarei ne Yuda.\n39 Awo Zadooki Izabona n'aggya ejjembe ery'amafuta mu Weema, n'afuka amafuta ku Sulemaani. Ne bafuuwa ekkondeere; abantu bonna ne boogera nti Kabaka Sulemaani abeere omulamu.\n41 Adoniya n'abagenyi bonna abaali naye ne baluwulira bwe baali nga bamala okulya. Awo Yowaabu bwe yawulira eddoboozi ly'ekkondeere, n'ayogera nn Eddoboozi lino ekihuga nga kiyoogaana lya ki?\n44 era kabaka atumye naye Zadooki kabona ne Nasani nnabbi ne Benaya mutabani wa Yekoyaada n'Abakeresi n'Abaperesi, era bamwebagazizza ennyu mbu ya\tkabaka:\n45 era\tZadooki kabona ne Nasani nnabbi bamufukiddeko amafuta e Gikbni: era bambuse okuvaayo nga basanyuka n'okuwuuma ekibuga ne kiwuumira ddala. Eryo lye ddoboozi lye muwulidde.\n46 Era Sulemaani atr,dde ku ntebe y'obwakabaka.\n47 Era nate abaddu ba kabaka bazze okusabira mukama waffe kabaka Dawudi nga boogera nti Katonda wo afuule erinnya lya Sulemaarti eddungi okusinga erinnya lyo, era afuule entebe ye enkulu okusinga entebe yo: kabaka n'akutamira ku kitanda kye.\n1 Awo ennaku za Dawudi ne ziba nga zinaatera okutuuka afe; n'akuutira Sulemaani mutabani we ng'ayogera nti\n2 Nze ŋŋenda bonna ab'omu nsi gye bagenda: kale beera n’amaanyi weerage obusajja;\n3 era okwatanga Mukama Katonda wo bye yakukuutira, okutambuliranga mu makubo ge; okukwatanga amateeka ge, n'ebiragiro bye, n'ebyo bye yategeeza, ng'ebyo bwe biri ebyawandiiltibwa mu mateeka ga Musa, olyoke olabenga omukisa mu byonna by'okola, na buli gy'onookyukiranga:\n4 Mukama anyweze ekigambo kye kye yayogera ku nze nti Abaana bo bwe baneegenderezanga ekkubo lyabwe, okutambuliranga mu maaso gange mu mazima n'omutima gwabwe gwonna n'emmeeme yaabwe yonna, tewaakubulenga (bw'atyo bwe yayogera) omusajja ku ntebe ya Isiraeri.\n5 Nate omanyi n'ekyo Yowaabu mutabani wa Zeruyiya kye yankola, kye yakola abakulu ababiri ab'eggye lya Isiraeri, Abuneeri mutabani wa Neeri ne Amasa mutabani wa Yeseri, be yatta n'ayiwa omusaayi ogw'omu ntalo mu mirembe, n'asiiga omusaayi ogw'omu ntalo ku lukoba lwe lwe yali yeesibye mu kiwato ne mu ngatto ze ezaali mu bigere bye.\n6 Kale mukole ng'amagezi go bwe gali, so toganyanga mutwe gwe oguliko envi kukka emagombe mirembe.\n7 Naye okolanga bulungi batabani ba Baluzirayi Omugireyaadi, era babenga ku abo abanaalyanga ku mmeeza yo: kubanga bajja gye ndi bwe batyo bwe nnadduka Abusaalomu muganda wo.\n8 Era, laba, waliwo naawe Simeeyi mutabani wa Gera Omubenyamini ow'e Bakulimu, eyankolimira ekikolimo ekizibu ku lunaku kwe nnagendera e Makanayimu: naye n'aserengeta okunsisinkana ku Yoludaani ne mmulayirira Mukama nga njogera nti Sijja kukutta na kitala.\n9 Kale nno tomuyitanga ataliiko musango, kubanga oli musajja wa magezi; era olimanya ebikugwanira okumukola, n'omutwe gwe oguliko envi oligussa emagombe\tn'omusaayi.\n10 Awo Dawudi ne yeebakira wamu ne bajjajjaabe, ne bamuziika mu kibuga kya Dawudi.\n11 N'ennaku Dawudi ze yafugira Isiraeri zaali emyaka amakumi ana: yafugira emyaka musanvu e Kebbulooni, n'afugira emyaka amakumi asatu mu esatu e Yerusaalemi.\n12 Awo Sulemaani n'atuula ku ntebe ya Dawudi kitaawe; obwakabaka bwe ne bunywezebwa nnyo.\n13 Awo Adoniya mutabani wa Kaggisi n'ajja eri Basuseba nnyina Sulemaani. N'ayogera nti Ojja mirembe? N'ayogera nti Mirembe.\n14 Nate n'ayogera nti Ndiko kye njagala okukubuulira: N'ayogera nti Mbuulira.\n15 N'ayogera nti Omanyi ng'obwakabaka bwali bwange, Isiraeri yenna ne bakaliriza amaaso gaabwe ku nze nze mbulye: naye obwakabaka bukyuse ne bufuuka bwa muganda wange: kubanga bwali bubwe okuva eri Mukama.\n16 Kale nno nkusaba ekigambo kimu, tonnyima. N'amugamba nti Yogera.\n17 N'ayogera nti Nkwegayiridde; gamba Sulemaani kabaka, (kubanga taakumme,) ampe Abisaagi Omusunammu mmufumbirwe.\n18 Awo Basuseba n'ayogera nti Kale; naakwogererayo eri kabaka.\n19 Basuseba kyeyava agenda eri kabaka Sulemaani, okwogererayo Adoniya. Kabaka n'agolokoka okumusisinkaua, n'amuvuunamira, n'atuula ku ntebe ye, n'ateesesaawo nnyina entebe; n'atuula ku mukono gwe ogwa ddyo.\n20 Awo n'ayogera nti Nkusaba ekigambo kimu ekitono; tonnyima. Kabaka n'amugamba nti Saba, mrraange; ku banga siikumme.\n21 N'ayogera nti Abisaagi Omusunammu aweebwe Adoniya mugaada wo okumufumbirwa\n22 Kabaka Sulemaani n'addamu n'agamba nnyina nti Era kiki ekikusabya Abisaagi Omusunammu olwa Adoniya? musabire n'obwakabaka; kubanga ye muganda wange omukulu; sabira ye ne Abiyasaali kabona ne Yowaabu mutabani wa Zeruyiya.\n23 Awo kabaka Sulemaani n'alayira Mukama nti Katonda ankole bw'atyo n'okukirawo, oba nga Adoniya tayogedde kigambo ekyo kya kumussa.\n24 Kale nno nga Mukama bw'ali omulamu, annywezezza n'antuuza ku ntebe ya Dawudi kitange, era ampadde ennyumba, nga bwe yasuubiza, mazima Adoniya anattibwa leero.\n25 Awo kabaka Sulemaani n'atuma mu mukono gwa Benaya mutabani wa Yekoyaada; n'amugwako n'okufa n'afa.\n26 Kabaka n'agamba Abiyasaali kabona nti Genda e Anasosi mu byalo byo ggwe; kubanga osaanidde okufa: naye siikutte mu biro bino, kubanga wasitulanga essanduuko ya Mukama Katonda mu maaso ga Dawudi kitange, era kubanga wabonyaabonyezebwa mu byonna ebyabonyabonya kitange.\n27 Awo Sulemaani n'agoba Abiyasaali obutaba kabona eri Mukama; atuukirize ekigambo kya Mukama, kye yayogera ku nnyumba ya Eri mu Siiro.\n28 Ebigambo ebyo ne bituuka eri Yowaabu: kubanga Yowaabu yali akyuse okugoberera Adoniya, newakubadde nga teyagoberera Abusaalomu. Yowaabu n'addukira mu Weema ya Mukama, n'akwata ku mayembe g'ekyoto.\n29 Ne babuulira kabaka Sulemaani nti Yowaabu addukidde mu Weema ya Mukama, era laba, ali ku kyoto. Awo Sulemaani n'atuma Benaya mutabani wa Yekoyaada ng'ayogera nti Genda omugweko.\n30 Benaya n'atuuka ku Weema ya Mukama, n'amugamba nti Kabaka bw'ayogera bw'ati nti Fuluma. N'ayogera nti Nedda; naye naafiira wano. Benaya n'addiza kabaka ebigambo ng'ayogera nti Bw'atyo bw'ayogedde Yowaabu, era bw'anzizeemu bw'atyo.\n31 Awo kabaka n'amugamba nti Kola nga bw'ayogedde, omugweko omuziike; oggyewo omusaayi, Yowaabu gwe yayiwa awatali nsonga, ku nze ne ku nnyumba ya kitange.\n32 Era Mukama alizza omusaayi gwe ku mutwe gwe ye, kubanga yagwa ku basajja babiri abaamusinga obutuukirivu n'obulungi, n'abatta n'ekitala, kitange Dawudi n'atakimanya, Abuneeri mutabani wa Neeri, omukulu w'eggye lya Isiraeri, ne Amasa mutabani wa Yeseri, omukulu w'eggye lya Yuda.\n33 Bwe gutyo omusaayi gwabwe gulidda ku mutwe gwa Yowaabu ne ku mutwe gw'ezzadde lye ennaku zonna: naye eri Dawudi n'eri ezzadde lye n'eri ennyumba ye n'eri entebe ye,,eribaayo emirembe ennaku zonna okuva eri Mukama.\n34 Awo Benaya mutabani wa Yekoyaada n'ayambuka n'amugwako n'amutta; ne bamuziika mu nnyumba ye ye mu ddungu.\n35 Awo kabaka n'assaawo Benaya mutabani wa Yekoyaada okuba omukulu w'eggye mu kifo kye: kabaka n'assaawo Zadooki kabona mu kifo kya Abiyasaali.\n36 Kabaka n'atuma n'ayita Simeeyi n'amugamba nti Weezimbire ennyumba mu Yerusaalemi, obeere omwo, so tovangayo okugenda yonna yonna.\n37 Kubanga ku lunaku kw'oliviirayo n'osomoka akagga Kiduloni, tegeerera ddala nga tolirema kufa: omusaayi gwo guliba ku mutwe gwo ggwe.\n38 Simeeyi n'agamba kabaka nti Ekigambo ekyo kirungi: nga mukama wange kabaka bw'ayogedde, bw'atyo omuddu wo bw'alikola. Simeeyi n'amala ennaku nnyingi mu Yerusaalemi.\n39 Awo olwatuuka emyaka esatu bwe gyaggwaako, abaddu ababiri aba Simeeyi ne badduka ne bajja eri Akisi mutabani wa Maaka kabaka w'e Gaasi. Ne babuulira Simeeyi nti Laba, abaddu bo bali e Gaasi.\n40 Simeeyi n'agolokoka n'ateeka amatandiiko ku ndogoyi ye n'agenda e Gaasi eri Akisi okunoonya abaddu be: Simeeyi n'agenda n'akima abaddu be e Gaasi.\n41 Ne babuulira Sulemaani nga Simeeyi yagenda e Gaasi okuva e Yerusaalemi era ng'akomyewo.\n42 Kabaka n'atuma n'ayita Simeeyi n'amugamba nti Saakulayiza Mukama ne nkutegeereza ddala nga njogera nti Tegeerera ddala nga ku lunaku kw'oliviirayo n'otambula okugenda yonna yonna, tolirema kufa? n'oŋŋamba nti Ekigambo kye mpulidde kirungi.\n43 Kale kiki ekikulobedde okwekuuma ekizayiro kya Mukama n'ekiragiro kye nnakulagira?\n44 Era kabaka n'agamba Simeeyi nti Omanyi obubi bwonna omutima gwo bwe gutegeera, bwe wakola Dawudi kitange: Mukama kyaliva azza obubi bwo ku mutwe gwo ggwe.\n45 Naye kabaka Sulemaani aliweebwa omukisa, n'entebe ya Dawudi erinywezebwa mu maaso ga Mukama ennaku zonna.\n46 Awo kabaka n'alagira Benaya mutabani wa Yekoyaada; n'afuluma n'amugwako n'okufa n'afa. Obwakabaka ne bunywezebwa mu mukono gwa Sulemaani.\n1 Awo Sulemaani n'abeera mukoddomi wa Falaawo kabaka w'e Misiri, n'atwala muwala wa Falaawo, n'amuleeta mu kibuga kya Dawudi, okutuusa lwe yamala okuzimba ennyumba ye ye, n'ennyumba ya Mukama, ne bbugwe wa Yerusaalemi enjuyi zonna.\n2 kka abantu ne baweerangayo ssaddaaka mu bifo ebigulumivu, kubanga tewaali nnyumba eyazimbirwa erinnya lya Mukama okutuusa ku biro ebyo.\n3 Sulemaani n'ayagala Mukama, ng'atambulira mu mateeka ga Dawudi kitaawe: kyokka yaweerangayo ssaddaaka era yayokeranga obubaane ku bifo ebigulumivu.\n4 Awo kabaka n'agenda e Gibyoni okuweerayossaddaaka;kubangaekyo kye kyali ekifo ekigulumivu ekikulu: Sulemaani n'aweerayo ku kyoto ekyo ssaddaaka ezookebwa lukumi.\n5 Mukama n'alabikira Sulemaani e Gibyoni mu kirooto ekiro: Katonda n'ayogera nti Saba kye mba nkuwa.\n6 Sulemaani n'ayogera nti Wamukola bulungi nnyo omuddu wo Dawudi kitange, nga bwe yatambula mu maaso go mu mazima ne mu butuukirivu ne mu bugolokofu bw'omutima wamu naawe; era wamuterekera ekisa kino ekinene kubanga omuwadde omwana ow'okutuula ku ntebe ye, nga bwe kiri leero.\n7 Era nno, ai Mukama Katonda wange, ofudde omuddu wo kabaka mu kifo kya Dawudi kitange: nange ndi mwana muto: simanyi kufuluma newakubadde okuyingira.\n8 Era omuddu wo ali wakati mu bantu bo be walonda, eggwanga eddene, eritayinzika kubalibwa newakubadde okugattibwa obungi.\n9 Kale muwe omuddu wo omutima omutegeevu okusalanga emisango gy'abantu bo, njawulemu ebirungi n'ebibi: kubanga ani ayinza okusala emisango gy'eggwanga lyo lino ekkulu?\n10 Awo ebigambo ebyo ne bisanyusa Mukama, kubanga Sulemaani asabye ekyo.\n11 Katonda n'amugamba nti Kuba.nga osabye kino, so teweesabidde kuwangaala; so teweesabidde bugagga, so teweesabidde bulamu bwa balabe bo: naye weesabidde obutegeevu okwawulamu emisango:\n12 laba, nkoze ng'ekigambo kyo bwe kiri: laba, nkuwadde omutima omugezigezi era omutegeevu; obutabangawo akwenkana okusooka ggwe, so n'oluvannyuma lwo tewaligolokoka akwenkana.\n13 Era nkuwadde n'ebyo by'otosabye, obugagga n'ekitiibwa, obutabangawo mu bakabaka n'omu akwenkana ennaku zo zonna.\n14 Era bw'onootambuliranga mu makubo gange, okukwatanga amateeka gange n'ebiragiro byange, nga kitaawo Dawudi bwe yatambula, awo ndyongera ku nnaku zo.\n15 Awo Sulemaani n'azuukuka, era, laba, kyali kirooto: n'ajja e Yerusaalemi n'ayimirira mu maaso g'essa-, nduuko ey'endagaano ya Mukasna, n'awaayo ebiweebwayo ebyokebwa n'awaayo ebiweebwayo olw'emirembe, n'afumbira abaddu be bonna embaga.\n16 Awo ne wajja eri kabaka abakazi babiri, abaali abenzi, ne bayimirira mu maaso ge.\n17 Omukazi omu n'ayogera nti Ai mukama wange, nze n'omukazi ono tusula mu nnyumba emu; nazaala omwana nga ndi wamu naye mu nnyumba.\n18 Awo olwatuuka nga naakamaze ennaku\tssatu okuzaala,\tomukazi ono n'azaala naye; era twali wamu; tewaali mugenyi wamu naffe mu nnyumba, wabula ffe fembi mu nnyumba.\n19 Awo omwana w'omukazi ono n'afa ekiro; kubanga yamwebakira.\n20 N'agolokoka mu ttumbi n'aggya omwana wange mu mbiriizi zange, omuzaana wo nga yeebase, n'amuteeka mu kifuba kye, n'ateeka omwana we afudde mu kifuba kyange.\n21 Awo bwe nnagolokoka enkya okuyonsa omwana wange, laba, ng'afudde: naye bwe nnakifumiitiriza enkya, laba, nga si ye mwana wange gwe nnazaala.\n22 Omukazi omulala n'ayogera nti Nedda; naye omulamu ye mwana wange, n'omufu ye mwana wo. N'ono n'ayogera nti Nedda; naye omufu ye mwana wo, n'omulamu ye mwana wange. Bwe batyo bwe baayogera mu maaso ga kabaka.\n23 Awo kabaka n'ayogera nti Omu ayogera nti Ono omulamu ye mwana wange, n'omufu ye mwana wo: munne n'ayogera nti Nedda: naye omufu ye mwana wo, n'omulamu ye mwana wange.\n24 Awo kabaka n'ayogera nti Mundeetere ekitala. Ne baleeta ekitala mu maaso ga kabaka.\n25 Kabaka n'ayogera nti Musaleemu omwana omulamu, muwe omu kitundu ne munne kitundu.\n26 Awo nnyina w'omwana omulamu n'alyoka agamba kabaka, kubanga omwoyo gwe gwalumirwa omwana we, n'ayogera nti Ai mukama wange, muwe ye omwana mulamu, so tomutta n'akamu. Naye ye omulala n'ayogera nti Taliba wange newakubadde owuwo; mumusalemu.\n27 Awo kabaka n'addamu n'ayogera nti Mumuwe ye mwana omulamu, so temumutta n'akamu: oyo ye nnyina.\n28 Isiaeri yenna n'awulira omusango kabaka gw'asaze; ne batya kabaka: kubanga baalaba ng'amagezi ga Katonda gali mu ye, okusalanga emisango.\n1 Awo kabaka Sulemaani n'aba kabaka wa Isiraeri yenna.\n2 Era bano be bakulu be yalina; Azaliya nutabani wa Zadooki, kabona;\n3 Erikolefu ne Akiya, batabani ba Sisa; abawandiisi; Yekosafaati mutabani wa Akirudi, omujjukiza;\n4 ne Benaya mutabani wa Yekoyaada ye yali omukulu w'eggye; ne Zadooki ne Abiyasaali be baali bakabona;\n5 ne Azaliya mutabani wa Nasani ye yali omukulu w'abaami; ne abudi mutabani wa Nasani ye yali abona, mukwano gwa kabaka;\n6 ne Akisaali ye yali saabakaaki; ne kdoniraamu mutabani wa Abuda ye yali omusolooza.\n7 Era Sulenaani yalina abaami kkumi na babiri abaakulira Isiraeri yenna, ibaalabiranga kabaka n'ab'omu nnyumba ye ebyokulya: buli muntu kyamugwanira okusolooleza omwezi gumu buli mwaka.\n8 Ne gano ge nannya gaabwe: Benikuli, mu nsi ey'ensozi eya Efulayimu:\n9 Benidekeri, mu Makazi, ne mu Saalubinu ne mu Besusemesi ne mu Eronubesukanani:\n10 Benikesedi, mu Alubbosi; Soko kyali kikye, n'ensi onna ey'e Kefera:\n11 Beniyabiyadabu, mu kifo kyonna ekigulunivu eky'e Doli; ye yafumbirwa Tafasi muwala wa Sulemaani:\n12 Baana mutabani wa Akirudi, mu Taanaki ne Megiddo, n'e Besuseyani ekiri ku mabbali g'e Zalesani, wansi w’e Yezuleeri, okuva ku Besuseyani okutuuka ku Aberumekola, okuyita ku Yokumeyamu:\n13 Benigeberi, mu Lamosugireyaadi; ebibuga bya Yayiri mutabani wa Manase ebiri mu Gireyaadi byali bibye; essaza Alugobu eriri mu Basani lyali lirye, ebibuga ebinene nkaaga ebyalina bbugwe n'ebisiba eby'ebikomo:\n14 Akinadaabu mutabani wa Iddo, mu Makanayimu:\n15 Akimaazi, mu Nafutaali; naye yafumbirwa Basemasi muwala wa Sulemaani:\n16 Baana mutabani wa Kusaayi, mu Aseri ne mu Beyaloosi:\n17 Yekosafaati mutabani wa Paluwa, mu Isakaali:\n18 Simeeyi mutabani wa Era, mu Benyamini:\n19 Geberi mutabani wa Uli, mu nsi ya Gireyaadi, ensi ya Sikoni kabaka w'Abamoli ne Ogi kabaka w'e Basani; naye yali omwami yekka eyali mu nsi.\n20 Yuda ne Isiraeri baali bangi, ng'omusenyu oguli ku ttale ly'ennyanja obungi, nga balya era nga banywa era nga basanyuka.\n21 Awo Sulemaani n'afuga obwakabaka bwonna okuva ku Mugga okutuuka ku nsi ey'Abafirisuuti, n'okutuuka ku nsalo ey'e Misiri: baaleetanga ebirabo, ne baweereza Sulemaani ennaku zonna ez'obulamu bwe.\n22 Awo eby'oku lunaku olumu bye baasoloolezanga Sulemaani byali ebigero eby'obutta obulungi amakumi asatu, n'ebigero eby'obutta nkaaga;\n23 ente eza ssava kkumi, n'ente ezaava mu ddundiro amakumi abiri, n'endiga kikumi, obutassaako njaza na mpeewo na nnangaazi na nkoko ze baasavuwazanga.\n24 Kubanga yafuganga ensi yonna eri emitala w'eno w'Omugga, okuva e Tifusa okutuuka e Gaaza, ng'afuga bakabaka bonna abaali emitala w'eno w'Omugga: era yalina emirembe enjuyi zonna okumwetooloola.\n25 Yuda ne Isiraeri yenna ne batuula mirembe, buli muntu wansi w'omuzabbibu gwe n'omutiini gwe, okuva e Ddaani okutuuka e Beeruseba, emirembe gyonna egya Sulemaani.\n26 Era Sulemaani yalina ebisibo by'embalaasi obukumi buna olw'amagaali ge; n'abasajja abeebagala embalaasi kakumi mu enkumi bbiri.\n27 Abaami abo ne balabiranga kabaka Sulemaani n'abo bonna abajja ku mmeeza ya kabaka Sulemaani ebyokulya, buli muntu mu mwezi gwe: tebaaganyanga kintu kyonna kubulawo.\n28 Era baaleetanga ne sayiri n'essubi olw'embalaasi n'ensolo ez'embiro mu kifo abaami gye bali, buli muntu ng'omulimu bwe gwali gwe yalagirwa.\n29 Katonda n'awa Sulemaani amagezi n'okutegeera kungi nnyo, n'omwoyo omukulu, ng'omusenyu oguli ku ttale ly'ennyanja.\n30 Amagezi ga Sulemaani ne gakira amagezi gonna ag'abaana b'ebuvanjuba, n'amagezi gonna ag'e Misiri.\n31 Kubanga yakira abantu bonna amagezi; yakira Esani Omwezulaki ne Kemani ne Kalukoli ne Daluda, batabani ba Makoli: erinnya lye ne lyatiikirira mu mawanga gonna ageetoolodde.\n32 N'ayogera engero enkumi ssatu: n'ennyimba ze zaali lukumi mu ttaano.\n33 N'ayogera ku miti, okuva ku muvule oguli ku Lebanooni okutuuka ku ezobu amera ku bbugwe: yayogera ne ku nsolo n'ennyonyi n'ebyewalula n'ebyennyanja.\n34 Awo ne wajja ku mawanga gonna okuwulira amagezi ga Sulemaani, nga bava eri bakabaka bonna ab'ensi, abaali bawulidde ku magezi ge.\n1 Awo Kiramu kabaka w'e Tuulo n'atuma abaddu be eri Sulemaani; kubanga yawulira nga bamufuseeko amafuta okuba kabaka mu kifo kya kitaawe: kubanga Kiramu obw'edda yayagalanga Dawudi.\n2 Sulemaani n'atumira Kiramu ng'ayogera nti\n3 Omanyi Dawudi kitange nga teyayinza kuzimbira linnya lya Mukama Katonda we ennyumba olw'entalo ezaamwetooloola enjuyi zonna, okutuusa Mukama lwe yabateeka wansi w'ebigere bye.\n4 Naye kaakano Mukama Katonda wange ampadde emirembe enjuyi zonna; tewali mulabe newakubadde akabi akajja.\n5 Era, laba, nteesezza okuzimbira erinnya lya Mukama Katonda wange ennyumba, nga Mukama bwe yagamba Dawudi kitange nti Mutabani wo gwe nditeeka ku ntebe yo ng'adda mu bigere byo ye alizimbira erinnya lyange ennyumba.\n6 Kale nno lagira bantemere emivule ku Lebanooni; n'abaddu bange banaabanga wamu n'abaddu bo era ndikuwa empeera olw'abaddu bo nga byonna bwe biriba by'oligamba: kubanga omanyi nga ku ffe tekuli n'omu alina amagezi okutema emiti okwenkana ab'e Sidoni.\n7 Awo olwatuuka Kiramu bwe yawulira ebigambo bya Sulemaani, n'asanyuka nnyo n'ayogera nti Mukama yeebazibwe leero awadde Dawudi omwana ow'amagezi okufuga eggwanga lino ekkulu.\n8 Awo Kiramu n'atumira Sulemaani ng'ayogera nti Mpulidde by'ontumidde: naakolanga byonna by'oyagala eby'emiti egy'emivule n'emiti egy'emiberosi.\n9 Abaddu bange baligiggya ku Lebanooni ne bagiserengesa ku nnyanja: era ndigisengeka okuba ebitindiro okuyita ku nnyanja okugenda mu kifo ky'olindaga, era ndiragira okugisumululira eyo, naawe oligiweebwa: era olikola kye njagala bw'onoowanga emmere ey'ab'omu nnyumba yange.\n10 Awo Kiramu n'awa Sulemaani emiti egy'emivule n'emiti egy'emiberosi nga byonna bwe byali bye yayagala.\n11 Sulemaani n'awa Kiramu ebigero by'eŋŋaano obukumi bubiri okuba emmere ey'ab'omu nnyumba ye, n'amafuta amalongoofu ebigero amakumi abiri: bw'atyo Sulemaani bwe yawanga Kiramu buli mwaka.\n12 Mukama n'awa Sulemaani amagezi, nga bwe yamusuubiza; ne waba emirembe eri Kiramu ne Sulemaani; ne balagaana endagaano bombi.\n13 Awo kabaka Sulemaani n'asolooza abantu mu Isiraeri yenna; abaasoloozebwa ne baba abasajja obukumi busatu.\n14 N'abasindikanga e Lebanooni, buli mwezi kakumi mu mpalo:\tbaamalanga omwezi ku Lebanooni, n'emyezi ebiri ewaabwe: era Adoniraamu ye yali omugabe w'abo abaasoloozebwa.\n15 Era Sulemaani yalina obukumi musanvu abaasitulanga emigugu, n'obukumi munaana abaatemeranga ku nsozi;\n16 obutassaako baami ba Sulemaani abakulu abaalabirira omulimu, enkumi ssatu mu ebikumi bisatu, abaafuga abantu abaakola omulimu.\n17 Kabaka n'alagira ne batema ne baggyayo amayinja amanene, amayinja ag'omuwendo omungi, okussaawo emisingi gy'ennyumba n'amayinja amabajje.\n18 Abazimbi ba Sulemaani n'abazimbi ba Kiramu n'Abagebali ne bagalongoosa, ne bategeka emiti n'amayinja okuzimba ennyumba.\n1 Awo olwatuuka mu mwaka ogw'ebina mu kinaana abaana ba Isiraeri nga bamaze okuva mu nsi y'e Misiri, mu mwaka ogw'okuna Sulemaani kasookedde afuga Isiraeri, mu mwezi Zivu gwe mwezi ogw'okubiri, n'atanula okuzimba ennyumba ya Mukama.\n2 N'ennyumba kabaka Sulemaani gye yazimbira Mukama, obuwanvu bwayo bwali emikono nkaaga, n'obugazi bwayo emikono amakumi abiri, n'obugulumivu bwayo emikono amakumi asatu.\n3 N'ekisasi ekiri mu maaso ga yeekaalu y'ennyumba, obuwanvu bwakyo bwali emikono amakumi abiri, ng'obugazi bw'ennyumba bwe bwali: obugazi bwakyo mu maaso g'ennyumba bwali emikono kkumi.\n4 N'akola mu nnyumba amadirisa ag'omulimu o muluke obutabikkulwa.\n5 Ne ku kisenge ky'ennyumba n'azimbako enju okwetooloola, ku bisenge by'ennyumba okwetooloola, ebya yeekaalu era n'eby'awayimibwa okwogera; n'akolawo ebisenge eby'oku bbali okwetooloola:\n6 enju\teya\twansi obugazi bwayo emikono etaano, n'eya wakati obugazi bwayo emikono mukaaga, n'ey'okusatu obugazi bwayo emikono musanvu: kubanga ku kisenge ky'ennyumba ebweru okwetooloola yasalako emiti gireme okukwata mu kisenge ky'ennyumba.\n7 N'ennyumba bwe baali bagizimba yazimbibwa n'amayinja agalongoosezzwa gye bagabajjira: so tewaali nnyondo newaknbadde embazzi newakubadde ekintu kyonna eky'ekyuma ekyawulirwa mu nnyumba bwe baali bagizimba.\n8 Oluggi olw'ebisenge eby'oku bbali ebya wakati lwali ku luuyi olwa ddyo olw'ennyumba: ne balinnyiranga ku madaala ageenyoolanyoola okugenda mu bisenge ebya wakati, ne bava mu bya wakati ne bagenda mu by'okusatu.\n9 Bw'atyo bwe yazimba ennyumba, n'agimala; ennyumba n'agibikkako emiti n'embaawo\tez'emivule.\n10 Ennyumba yonna n'agizimbako enju, buli nju obugulumivu bwayo emikono etaano: ne zeesigama ku nnyumba n'emiti gy'emivule.\n11 Ekigambo kya Mukama ae kijjira Sulemaani nga kyogera nti\n12 Eby'ennyumba eno gy'ozimba, bw'oaootambuliranga mu mateeka gaage n'otuukiriza emisango gyange, n'okwata ebiragiro byange byonna okubitambulirangamu: kale naanywezanga ekigambo kyange naawe, kye nnagamba Dawudi kitaawo\n13 Era naabeeranga mu baana ba Isiraeri, so sirekenga bantu bange Isiraeri.\n14 Awo\tSulemaani\tn'azimba ennyumba\tn'agimala.\n15 N'azimba ebisenge by'ennyumba munda n'emiti gy'emivule; okuva wansi w'ennyumba okutuuka ku bisenge eby'omu kasolya, n'abibikkako munda emiti: ne wansi w'ennyumba n'ayaliirawo embaawo ez'emiberosi.\n16 N'azimba emikono abiri mu njuyi ez'ennyumba ez'ennyuma n’mbaawo ez'emivule okuva wansi okuruuka ku bisenge: yazimba mu yo munda okuba awayimibwa okwogera okuba awatukuvu ennyo.\n17 N'ennyumba ya yeekaalu eri mu maaso g'awayimibwa okwogera, obuwanvu bwayo bwali mikono amakumi ana.\n18 Ne ku anyumba munda kwaliko emivule egyayolebwako entaabwa n'ebimuli ebyanjulukuse: byonna byali bya mivule: tewaali jjinja eryalabika.\n19 N'ategeka awayimibwa okwogera wakati mu nnyumba munda, okuteekamu essanduuko ey'endagaano ya Mukama.\n20 Ne munda w'awayimibwa okwogera mwalimu ebbanga ery'emikono amakumi abiri obuwanvu, n'emikono amakumi abiri obugazi, n'emikono amakumi abiri obugulumivu bwalyo: n'abikkako zaabu ennongoofu: ekyoto n'akibikkako emivule.\n21 Awo Sulemaani n'abikka ku nnyumba munda ezaabu ennongoofu: n'atimba emikuufu egya zaabu mu maaso g'awayimibwa okwogera: n'abikkako zaabu.\n22 Ennyumba yonna n'agibikkako ezaabu, okutuusa ennyumba yonna lwe yaggwa: era n'ekyoto kyonna eky'awayimibwa okwogera n'akibikkako ezaabu.\n23 Era awayimibwa okwogera n'akolawo bakerubi babiri ab'emiti egy'emizeyituuni, buli kerubi obuwanvu bwe emikono kkumi.\n24 N'ekiwawaatiro ekimu ekya kerubi kyali emikono etaano, n'ekiwawaatiro eky'okubiri ekya kerubi emikono etaano: ekiwawaatiro ekimu we kikoma, ne kinnaakyo we kikoma, ebbanga lyali emikono kkumi.\n25 Ne kerubi ow'okubiri yali emikono kkumi: baketubi bombi ekigero kyabwe kimu n'embala yaabwe emu.\n26 Kerubi omu obugulumivu bwe bwali emikono kkumi, n'obwa kerubi ow'okubiri bwe butyo.\n27 N'ateeka bakerubi mu nnyumba ey'omunda: n'ebiwawaatiro bya bakerubi byali bibambiddwa bwe bityo ekiwawaatiro ky'omu n'okukwata ne kikwata ku kisenge eruuyi, n'ekiwawaatiro kya kerubi ow'okubiri ne kikwata ku kisenge eruuyi; n'ebiwawaatiro byabwe ne bikwataganira wakati w'ennyumba.\n28 Bakerubi n'ababikkako zaabu.\n29 N'ayola ku bisenge byonna eby'ennyumba okwetooloola enjola eza bakerubi n'enkindu n'ebimuli ebyanjulukuse, munda n'ebweru.\n30 Ne wansi w'ennyumba n'abikkako zaabu, munda n'ebweru.\n31 N'awayingirirwa\tawayimibwa okwogera n'akolawo enzigi ez'emiti egy'emizeyituuni; akabuno n'emifuubeeto byali kitundu kya kutaano kya\tkisenge.\n32 Awo n'akola enzigi bbiri ez'emiti egy'emizeyituuni; n'azoolako enjola bakerubi n'enkindu n'ebimuli ebyanjulukuse, n'azibikkako zaabu; n'ayaliira zaabu ku bakerubi ne ku nkindu.\n33 Era bw'atyo n'akolera omuzigo ogwa wankaaki wa yeekaalu emifuubeeto gya mizeyituuni, ku kitundu ky'ekisenge eky'okuna;\n34 n'enzigi bbiri za miberosi; embaawo zombi ez'oluggi olumu nga zikyuka, n'embaawo zombi ez'oluggi olw'okubiri nga zikyuka.\n35 N'ayolako bakerubi n'enkindu n'ebimuli ebyanjulukuse: n'abibikkako zaabu eyanyigirizibwa ku mulimu ogw'enjola.\n36 N'azimba oluggya olw'omunda n'embu ssatu ez'amayinja amabajje, n'olubu olw'emiti egy'emivule.\n37 Ne bassaawo emisingi gy'ennyumba ya Mukama mu mwaka ogw'kuna, mu mwezi Zivu.\n38 Ne mu mwaka ogw'ekkumi n'ogumu, mu mwezi Buli, gwe mwezi ogw'omunaana, ne bamala ennyumba mu bitundu byayo byonna, era ng'embala yaayo yonna bwe yali. Bw'atyo yamala emyaka musanvu okugizimba.\n1 Sulemaani n'amala emyaka kkumi n'esatu ng'azimba ennyumba ye ye, n'amala ennyumba ye yonna.\n2 Kubanga yazimba ennyumba ey'ekibira kya Lebanooni: obuwanvu bwayo bwali emikono kikumi, n'obugazi bwayo emikono amakumi ataano, n'obugulumivu bwayo emikono amakumi asatu, ku mbu nnya ez'empagi ez'emivule, emiti egy'emivule nga ziri ku mpagi.\n3 N'ebikkibwako waggulu emivule ku mikiikiro ana mu etaano egyali ku mpagi; buli lubu kkumi n'ataano.\n4 Era waliwo embu ssatu ezitunuulirwamu, n'eddirisa nga lyolekera ddirisa linnaalyo mu nnyiriri ssatu.\n5 Era emizigo gyonna n'emifuubeeto nga gyenkanankana\tokutunuulirwamu: n'eddirisa lyayolekera ddirisa linnaalyo mu nnyiriri ssatu.\n6 N'akola ekisasi n’empagi: obuwanvu bwakyo bwali emikono amakumi ataano, n'obugazi bwakyo emikono amakumi asatu; ne mu maaso gaazo kisasi: ne mu maaso gaazo mpagi na miti minene.\n7 N'akola ekisasi ky'entebe w'abanga ayima okusalanga emisango, kye kisasi eky'emisango: era kyabikkibwako emivule okuva wansi okutuuka ku buziizi.\n8 N'ennyumba ye gye yabeerangamu, oluggya olulala munda w'ekisasi, yali ya mulimu gumu na guli. Era n'akolera muwala wa Falaawo ennyumba, (Sulemaani gwe yali afumbiddwa,) okufaanana ng'ekisasi ekyo.\n9 Ezo zonna zaali za mayinja ga muwendo mungi, ga mayinja mabajje, nga bwe gagerebwa agasalibwa n'emisumeeno, munda n'ebweru, okuva ku musingi okutuuka ku mayinja aga waggulu, era bwe gatyo n'ebweru okutuuka ku luggya olukulu.\n10 N'omusingi gwali gwa mayinja ga muwendo mungi, amayinja amanene, amayinja ag'emikono kkumi, n'amayinja ag'emikono munaana.\n11 Ne waggulu waaliwo amayinja ag'omuwendo omungi, amayinja amabajje, nga bwe gagerebwa, n'emiti egy'emivule.\n12 N'oluggya\tolukulu olwetoolodde lwalina embu ssatu ez'amayinja amabajje, n'olubu lw'emiti egy'emivule; ng'oluggya olw'omunda olw'ennyumba ya Mukama, n'ekisasi ky'ennyumba.\n13 Awo kabaka Sulemaani n'atuma n'aggya Kiramu mu Ttuulo.\n14 Yali mwana wa mukazi nnamwandu ow'omu kika kya Nafutaali, ne kitaawe yali musajja ow'e Ttuulo, omuweesi w'ebikomo; era yajjuzibwa amagezi n'okutegeera n'obukabakaba, okukola emirimu gyonna egy'ebikomo. N'ajja eri kabaka Sulemaani, n'akola omulimu gwe gwonna.\n15 Kubanga yaweesa empagi zombi ez'ebikomo, buli mpagi obugulumiw bwayo emikono kkumi na munaana: n'omugwa ogw'emikono kkumi n'ebiri gwetooloola zombi kinneemu.\n16 N'akola emitwe ebiri egy'ebikono ebisaanuuse, okugiteeka ku ntikko z'empagi: omutwe ogumu obugulumivu bwagwo bwali emikono etaano, n'omutwe ogw'okubiri obugulumivu bwagwo emikono etaano.\n17 Waaliwo ebitimba eby'omulimu ogulukibwa, n'emiggo egy'omulimu ogw'emikuufu, okuba ku mitwe egyali ku ntikko z'empagi; omusanw bya ku mutwe gumu, n'omusanvu bya ku mutwe ogw'okubiri.\n18 Bw'atyo bwe yakola empagi: ne waba embu bbiri ez'okwetooloola ku kitimba ekimu, okubikka ku mitwe egyali ku ntikko z'empagi: era bw'atyo bwe yakola omutwe ogw'okubiri.\n19 N'emitwe egyali ku ntikko z'empagi mu kisasi gyali gya mulimu gwa bimuli bya malanga emikono ena.\n20 Era ne waggulu waaliwo emitwe ku mpagi zombi, kumpi n'olubuto olwaliraana ekitimba: n'amakomamawanga gaali ebikumi bibiri, mu mbu okwetooloola ku mutwe ogw'okubiri.\n21 N'asimba empagi ku kisasi kya yeekaalu: n'asimba empagi eya ddyo, n'agituuma erinnya lyayo Yakini: n'asimba empagi eya kkono, n'agituuma erinnya lyayo Bowaazi.\n22 Ne ku ntikko z'empagi kwaliko omulimu ogw'ebimuli eby'amalanga: bwe gutyo omulimu gw'empagi bwe gwamalibwa.\n23 N'akola ennyanja ensaanuuse ya mikono kkumi okuva ku muggo okutuuka ku muggo, neekulungirivu, n'obugulumivu bwayo bwali emikono etaano: era omugwa ogw'emikono amakumi asatu gwagyetooloola.\n24 Era wansi w'omuggo gwayo okwetooloola waaliwo entaabwa ezaagyetooloola, emikono kkumi, nga zeetooloola ennyanja enjuyi zonna: entaabwa zaali mbu bbiri, ezaasaanuusibwa yo bwe yasaanuusibwa.\n25 Yatuula ku nte kkumi na bbiri, essatu nga zitunuulira obukiika obwa kkono, n'essatu nga zitunuulira obugwanjuba, n'essatu nga zitunuulira obukiika obwa ddyo, n'essatu nga zitunuulira obuvanjuba: ennyanja n'eteekebwa ku zo waggulu, amatako gaazo zonna nga gali munda.\n26 N'obugazi bwayo luta; n'omuggo gwayo gwakolebwa ng'omuggo gw'ekibya, ng'ekimuli ky'amalanga: yagyamu ensuwa enkumi bbiri.\n27 N'akola entebe ekkumi za bikomo; entebe emu obuwanvu bwayo emikono ena, n'obugazi bwayo emikono ena, n'obugulumivu bwayo emikono esatu.\n28 N'omulimu gw'entebe gwali bwe guti: zaaliko enkulukumbi; ne waba enkulukumbi wakati w'amadaala:\n29 ne ku nkulukumbi ezaali wakati w'amadaala ne kubaako empologoma n'ente ne bakerubi; ne ku madaala ne kubaako waggulu ekitereezebwako: ne wansi w'empologoma n'ente ne wabaawo emigo egy'omulimu oguleebeeta.\n30 Na buli ntebe yaliko bannamuziga bana ab'ebikomo n'eby'omu nkata eby'ebikomo: n'ebigere byayo ebina byaliko emisituliro: wansi w'ekinaabirwamu waaliwo emisituliro egyasaanuusibwa, buli musituliro nga guliko emigo ku mbiriizi zaagwo.\n31 N'akamwa kaayo munda w'omutwe ne waggulu gwali mukono gumu:\tn'akamwa kaayo kaali keekulungirivu ng'omulimu ogw'ekitereezebwako bwe guli, mukono ko ekitundu: era ku kamwa kaayo kwaliko enjola, n'enkulukumbi zaazo nga zeesonga obutaba n'ekulungirivu.\n32 Ne bannamuziga abana baali wansi w'enkulukumbi; n'emikiikiro gya bannamuziga gyali mu ntebe: n'obugulumivu bwa nnamuziga mukono ko ekitundu ky'omukono.\n33 N'omulimu gwa nnamuziga gwali ng'omulimu gwa nnamuziga w'eggaali: emikiikiro gyako ne bannamuziga baako n'amagulu gaako n'enkata zaako byonna byali bisaanuuse.\n34 Era waaliwo emisituliro ena ku nsonda ennya eza buli ntebe: emisituliro gyako gyali gya ntebe yennyini.\n35 Ne ku ntikko y'entebe kwaliko ekintu eky'ekulungirivu obugulumivu bwakyo kitundu kya mukono: ne ku ntikko y'entebe emikono gyako n'enkulukumbi zaako byali bwe bityo.\n36 Ne ku bipande by'emikono gyako ne ku nkulukumbi zaako n'ayolako bakerubi n'empologoma n'enkindu, ng'ekigero bwe kye akana ekya buli kinnakimu, emigo nga gyetooloola.\n37 Bw'atyo bwe yakola entebe ekkumi: zonna baazisaanuusa bumu, n'ekigero kimu, n'embala emu.\n38 N'akola ebinaabirwamu kkumi bya bikomo: ekinaabirwamu ekimu kyagyamu ensuwa amakumi ana: na buli kinaabirwamu kyali kya mikono ena: ne ku ntebe ekkumi kinneemu ne kubaako ekinaabirwamu ekimu.\n39 N'ateeka entebe, ettaano ku luuyi lw'ennyumba olwa ddyo, n'ettaano ku luuyi lw'ennyumba olwa kkono : n'ateeka ennyanja ku luuyi lw'ennyumba olwa ddyo ebuvanjuba, okutunuulira obukiika obwa ddyo.\n40 Kiramu n'akola ebinaabirwamu n'ebijiiko n'ebibya. Awo Kiramu n'amalira ddala omulimu gwonna gwe yakolera kabaka Sulemaani mu nnyumba ya Mukama:\n41 empagi zombi n'ebibya byombi eby'emitwe egyali ku ntikko z'empagi; n'ebitimba byombi eby'okubikka ku bibya byombi eby'emitwe egyali ku ntikko z'empagi;\n42 n'amakomamawanga\tebikumi bina ag'okubitimba byombi; embu bbiri ez'amakomamawanga za ku buli kitimba, okubikka ku bibya byombi eby'emitwe egyali ku mpagi;\n43 n'entebe ekkumi n'ebinaabirwamu ekkumi ebyali ku ntebe;\n44 n'ennyanja emu n'ente ekkumi n'ebbiri ezaali wansi w'ennyanja;\n45 n'entamu n'ebisena n'ebibya: ebintu ebyo byonna Kiramu bye yakolera kabaka Sulemaani mu nnyumba ya Mukama byali bya bikomo bizigule.\n46 Mu lusenyi lwa Yoludaani kabaka gye yabisaanuusiza, awali ettaka ery'ebbumba wakati w'e Sukkosi ne Zalesani.\n47 Sulemaani n'aleka ebintu byonna nga tabigeze, kubanga byali bingi nnyo nnyini: obuzito bw'ebikomo tebwategeerekeka.\n48 Sulemaani n'akola ebintu byonna ebyali mu nnywnba ya Mukama: ekyoto ekya zaabu n'emmeeza okwabanga emigaati egy'okulaga, ya zaabu;\n49 n'ebikondo, ku luuyi olwa ddyo bitaano, ne ku lwa kkono bitaano, mu maaso g'awayimibwa okwogera, bya zaabu nnongoofu; n'ebimuli n'eby'ettabaaza ne makaasi, bya zaabu;\n50 n'ebikompe n'ebisalako ebisiriiza n'ebibya n'ebijiiko n'emmumbiro, bya zaabu nnongoofu; n'eŋŋango ez'enzigi z'ennyumba ey'omunda, kifo ekitukuvu ennyo, era n'ez'enzigi z'ennyumba, ya yeekaalu, za zaabu.\n51 Bwe gutyo omulimu gwonna kabaka Sulemaani gwe yakola mu nnyumba ya Mukama ne guggwaawo. Sulemaani n'ayingiza ebintu Dawudi kitaawe bye yawonga, effeeza n'ezaabu n'ebintu, n'abiteeka mu mawanika g'ennyumba ya Mukama.\n1 Awo Sulemaani n'akuŋŋaanya abakadde ba Isiraeri n'emitwe gyonna egy'ebika, abakulu b'ennyumba za bakitaabwe ez'abaana ba Isiraeri, eri kabaka Sulemaani e Yerusaalemi, okulinnyisa essanduuko ey'endagaano ya Mukama nga bagiggya mu kibuga kya Dawudi, Sayuuni.\n2 Abasajja bonna aba Isiraeri ne bakuŋŋaanira eri kabaka Sulemaani ku mbaga, mu mwezi Esanimu, gwe mwezi ogw'omusanvu.\n3 Abakadde bonna aba Isiraeri ne bajja, bakabona ne basitula essanduuko.\n4 Ne balinnyisa essanduuko ya Mukama, n'eweema ey'okusisinkanirangamu, n'ebintu byonna ebitukuvu ebyali mu Weema; ebyo bakabona n'Abaleevi bye baalinnyisa.\n5 Kabaka Sulemaani n'ekibiina kyonna ekya Isiraeri abaali bakuŋŋaanidde gy'ali baali wamu naye mu maaso g'essanduuko, nga bawaayo endiga n'ente ezitabalika newakubadde okugattika olw'obu ngi.\n6 Bakabona ne bayingiza essanduuko ey'endagaano ya Mukama mu kifo kyayo, awayimibwa mu nnyumba okwogera, mu kifo ekitukuvu ennyo, wansi w'ebiwawaatiro bya bakerubi.\n7 Kubanga bakerubi baabamba ebiwawaatiro byabwe ku kifo ky'essanduuko, bakerubi ne babikka ku ssanduuko n'emisituliro gyayo waggulu.\n8 Era emisituliro gyali miwanvu bwe gityo emisa gy'emisituliro n'okulaba n'agiraba ayima mu kifo ekitukuvu mu maaso g'awayimibwa okwogera; naye ayima ebweru nga tagiraba: era giri eyo ne leero.\n9 Tewaali kintu mu ssanduuko wabula ebipande byombi eby'amayinja Musa bye yateekamu ku Kolebu, Mukama bwe yalagaana endagaano n'abaana ba Isiraeri, bwe baava mu nsi y'e Misiri.\n10 Awo olwatuuka bakabona bwe baamala okuva mu kifo ekitukuvu, ekire ne kijjuza ennyumba ya Mukama,\n11 bakabona n'okuyinza ne batayinza kuyimirira okuweereza olw'ekire: kubanga ekitiibwa kya Mukama nga kijjuzizza ennyumba ya Mukama.\n12 Awo Sulemaani n'agamba nti Mukama yayogera ng'anaabeeranga mu kizikiza ekikutte.\n13 Mazima nkuzimbidde ennyumba ey'okubeerangamu, ekifo ky'onootuulangamu emirembe gyonna.\n14 Awo kabaka n'akyusa amaaso ge, n'asabira ekibiina kyonna ekya Isiraeri omukisa; ekibiina kyonna ekya Isiraeri ne kiyimirira.\n15 N'ayogera nti Mukama yeebazibwe, Katonda wa Isiraeri, eyayogera n'akamwa ke ne Dawudi kitange, n'okutuukiriza akituukirizza n'omukono gwe, ng'ayogera nti\n16 Okuva ku lunaku lwe nnaggirako abantu bange Isiraeri mu Misiri, seerobozanga kibuga kyonna mu bika byonna ebya Isiraeri okuzimba ennyumba, erinnya lyange libeerenga omwo; naye neeroboza Dawudi okuba omukulu w'abantu bange Isiraeri.\n17 Era kyali mu mutima gwa Dawudi kitange okuzimba ennyumba olw'erinnya lya Mukama, Katonda wa Isiraeri.\n18 Naye Mukama n'agamba Dawudi kitange nti Kubanga kyali mu mutima gwo okuzimba ennyumba olw'erinnya lyange, wakola bulungi kulianga kyali mu mutima gwo:\n19 era naye tolizimba nnyumba; naye mutabani wo aliva mu ntumbwe zo, oyo ye alizimba ennyumba olw'erinnya lyange.\n20 Era Mukama anywezezza ekigambo kye kye yayogera; kubanga nze nnyimukidde mu kifo kya Dawudi kitange, nga ntudde ku ntebe ya Isiraeri, nga Mukama bwe yasuubiza, era nzimbye ennyumba olw'erinnya lya Mukama, Katonda wa Isiraeri.\n21 Era ngeze omwo ekifo eky'essanduuko; omuli endagaano ya Mukama, gye yalagaana ne bajjajjaffe, bwe yabaggya mu nsi y'e Misiri.\n22 Sulemaani n'ayimirira mu maaso g'ekyoto kya Mukama ekibiina kyonna ekya Isiraeri nga weebali, n'ayanjuluza emikono gye eri eggulu:\n23 n'ayogera nti Ai Mukama, Katonda wa Isiraeri, tewali katonda akufaanana ggwe, mu ggulu waggulu newakubadde ku nsi wansi; akwata endagaano n'okusaasira eri abaddu bo, abatambulira mu maaso go n'omutima gwabwe gwonna:\n24 eyakwata ekyo kye wamusuubiza eri omuddu wo Dawudi kitange: weewaawo, wayogera n'akamwa ko, n'okutuukiriza okituukirizza n'omukono gwo, nga bwe kiri leero.\n25 Kale nno, ai Mukama, Katonda wa Isiraeri, kwata ekyo kye wasuubiza eri omuddu wo Dawudi kitange ng'oyogera nti Tewaakubulenga musajja mu maaso gange ow'okutuula ku ntebe ya Isiraeri; kyokka abaana bo bwe baneegenderezanga ekkubo lyabwe okutambuliranga mu maaso gange, nga ggwe bwe watambuliranga mu maaso gange.\n26 Kale nno; ai Katonda wa Isiraeri, ekigambo kyo kituukirizibwe, nkwegayiridde, kye wagamba omuddu wo Dawudi kitange.\n27 Naye Katonda anaabeeranga ku nsi mazima ddala? laba, eggulu n'eggulu ly'eggulu teriyinza kukugyamu: kale ennyumba eno gye nzimbye nga teriyinza n'akatono!\n28 Naye ssaayo omwoyo gwo eri okusaba kw'omuddu wo, n'eri okwegayirira kwe, ai Mukama Katonda wange, okuwulira okukaaba n'okusaba omuddu wo kw'asabira mu maaso go leero;\n29 amaaso\tgo\tgazibukenga\teri ennyumba eno emisana n'ekiro, eri ekifo kye wayogerako nti Erinnya lyange linaabeeranga omwo: okuwulira okusaba omuddu wo kw'anaasabanga ng'atunuulira ekifo kino.\n30 Era wulira ggwe okwegayirira kw'omuddu wo, n'abantu bo Isiraeri, bwe banaasabanga nga batunuulira ekifo kino: weewaawo, wulira ggwe ng'oyima mu ggulu ekifo ky'obeerangamu; era bw'owulira sonyiwa.\n31 Omuntu bw'anaayonoonanga munne, ne bamussaako ekirayiro okumulayiza, n'ajja n'alayirira mu maaso g'ekyoto kyo mu nnyumba eno;\n32 kale owuliranga ng'oyima mu ggulu, okole osalire abaddu bo omusango, okusinga abalii okuleera ekkubo lye ku mutwe gwe ye; era ng'owa abatuukirivu obutuukirivu, okumuwa ng'obutuukirivu bwe bwe buli.\n33 Abantu bo Isiraeri bwe banaakubibwanga ne bagwa wansi mu maaso g'abalabe, kubanga bakwonoonye; bwe banaakukyukiranga nate ne baatula erinnya lyo ne basaba ne bakwegayirira mu nnyumba eno:\n34 kale owuliranga ggwe ng'oyima mu ggulu, osonyiwe ekibi ky'abantu bo Isiraeri, obakomyewo mu nsi gye wawa bajjajjaabwe.\n35 Eggulu bwe linaggalwangawo, so nga tewali nkuba, kubanga bakwonoonye; bwe banaasabanga nga batunuulira ekifo kino ne baatula erinnya lyo ne bakyuka okuleka ekibi kyabwe, bw'obabonyaabonyanga;\n36 kale owuliranga ggwe ng'oyima mu ggulu osonyiwe ekibi ky'abaddu bo n'abantu bo Isiraeri, bw'obayigiriza ekkubo eddungi lye baba batambuliramu; oweereze enkuba ku nsi yo gye wawa abantu bo okuba obusika.\n37 Bwe wanaabanga mu nsi enjala, bwe wanaabanga kawumpuli, bwe wanaabanga okugengewala oba bukuku, enzige oba kawuka; abalabe baabwe bwe banaabazingizanga mu nsi ey'ebibuga byabwe; kawumpuli ne bw'anaafaanananga atya, n'endwadde ne bw'eneefaanananga etya;\n38 kyonna kyonna omuntu yenna ky'anaasabanga era kyonna ky'aneegayiriranga, oba abantu bo bonna Isiraeri, ,abalimanya buli muntu endwadde ey'omu mutima gwe ye, n'ayanjulu za emikono gye eri ennyumba eno:\n39 kale owuliranga ggwe ng'oyima mu ggulu ekifo ky'obeerangamu osonyiwe okole osasule buli muntu ng'amakubo ge gonna bwe gali, gw'omanyiiko omutima gwe; (kubanga ggwe, ggwe wekka, ggwe omanyi emitimagy'abaana b'abantu bonna:)\n40 balyoke bakutye ennaku zonna ze banaamalanga mu nsi gye wawa bajjajjaffe.\n41 Era eby'omunnaggwanga atali wa mu bantu bo Isiraeri, bw'anaavanga mu nsi ey'ewala olw'erinnya lyo;\n42 (kubanga baliwulira eby'erinnya lyo ekkulu n'engalo zo ez'amaanyi n'omukono gwo ogwagololwa;) bw'anajjanga n'asaba ng'atunuulira ennyumba eno;\n43 owuliranga ggwe ng'oyima mu ggulu ekifo ky'obeerangamu okole nga byonna bwe biri omunnaggwanga by'akukaabira; amawanga gonna ag'oku nsi balyoke bamanye erinnya lyo, okukutya ng'abantu bo Isiraeri bwe bakutya, era bamanye ng'ennytunba eno gye nzimbye etuumiddwa erinnya lyo.\n44 Abantu bo bwe banaatabaalanga abalabe baabwe mu kkubo lyonna ly'onoobatumanga ne basaba Mukama nga batunuulira ekibuga kye weeroboza n'ennyumba gye nzimbidde erinnya lyo:\n45 kale owuliranga ggwe ng'oyima mu ggulu okusaba kwabwe n'okwegayirira kwabwe owoze ensonga yaabwe.\n46 Bwe banaakwonoonanga (kubanga tewali muntu azayonoonanga) n'obasunguwalira n'obagabula eri abalabe n'okutwala ne babatwala nga basibe mu nsi ey'abalabe oba wala oba kumpi;\n47 naye bwe banajjuukiriranga mu nsi gye baatwalibwa nga basibe ne bakyuka ne bakwegayiririra mu nsi y'abo abaabatwala nga basibe nga boogera nti Twayonoona ne tukola eby'obubambaavu, twagira ekyejo;\n48 bwe banaakomangawo gy'oli n'omutima gwabwe gwonna n'emmeeme yaabwe yonna mu nsi y'abalabe baabwe abaabatwala nga basibe, ne bakusaba nga battmuulira ensi yaabwe gye wawa bajjajjaabwe, ekibuga kye weeroboza n'ennyumba gye nzimbidde erinnya lyo;\n49 kale owuliranga ggwe okusaba kwabwe n'okwegayirira kwabwe ng'oyima mu ggulu ekifo ky'obeerangamu owoze ensonga yaabwe;\n50 osonyiwe abantu bo abakwonoonye n'okusobya kwabwe kwonna kwe bakusobya; obawe okusaasirwa mu maaso g'abo abaabatwala nga basibe, babasaasire:\n51 kubanga be bantu bo era bwe busika bwo bwe waggya mu Misiri, wakati mu kikoomi eky'ekyuma;\n52 amaaso go gazibukenga eri okwegayirira kw'omuddu wo n'eri okwegayirira kw'abantu bo Isiraeri okubawuliranga buli bwe banaakukaabiranga.\n53 Kubanga wabaawula mu mawanga gonna ag'oku nsi okuba obusika bwo, nga bwe wayogera n'omukono gwa Musa omuddu wo, bwe waggya bajjajjaffe mu Niisiri, ai Mukama Katonda.\n54 Awo olwatuul:a\tSulemaani bwe yamala okusaba ebyo byonna n'okwegayirira eri Mukama, n'agolokoka n'ava mu maaso g'ekyoto kya Mukama n'ava ku maviivi ge ge yali afukamiddeko, ng'ayanjulu zizza engalo ze eri eggulu.\n55 N'ayimirira n'asabira elubiina kyonna ekya Isiraeri omukisa n'eddoboozi ddene ng'ayogera nti\n56 Mukama yeebazibwe awadde abantu be Isiraeri okuwturunula, nga byonna bwe biri bye yasuubiza; tewali kigambo na kimu kibuze ku birungi bye yasuubiza n'omukono gwa Musa omuddu we.\n57 Mukama Katonda waffe abeerenga naffe nga bwe yabanga ne bajjajjaffe; aleme okutuleka newakubadde okutwabulira:\n58 alyoke akyuse emitima gyaffe gy'ali okutambuliranga mu makubo ge gonna n'okukwatanga ebiragiro bye n'amateeka ge n'emisango gye bye yalagira bajjajjaffe.\n59 N'ebigambo byange bino bye nneegayiridde mu maaso ga Mukama bibeerenga kumpi Mukama Katonda waffe emisana n'ekiro, awoze ensonga y'omuddu we n'ensonga y'abantu be Isiraeri, nga buli lunaku bwe lunaayagalanga:\n60 amawanga gonna ag'oku nsi bamanye nga Mukama ye Katonda; tewali mulala.\n61 Kale omutima gwammwe gube mutuukirivu eri Mukama Katonda waffe okutambuliranga mu mateeka ge n'okukwacanga ebiragiro bye nga leero.\n62 Awo kabaka ne Isiraeri yenna wamu naye ne bawaayo ssaddaaka mu maaso ga Mukama.\n63 Sulemaani n'awaayo okuba ssaddaaka ey'ebiweebwayo olw'emirembe gye yawaayo eri Mukama ente obukumi bubiri mu enkumi bbiri n'endiga kasiriivu mu obukumi bubiri. Bwe batyo kabaka n'abaana ba Isiraeri bonna ne bawonga ennyumba ya Mukama.\n64 Ku lunaku olwo kabaka kwe yatukuliza wakati w'oluggya olwali mu maaso g'ennyumba ya Mukama; kubanga eyo gye yaweerayo ekiweebwayo ekyokebwa n'ekiweebwayo eky'obutta n'amasavu g'ebyo ebiweebwayo olw'emirembe; kubanga ekyoto eky'ekikomo ekyali mu maaso ga Mukama kyali kiyinze obutono ekiweebwayo ekyokebwa n'ekiweebwayo eky'obutta n'amasavu g'ebiweebwayo olw'emirembe ne bitagyako.\n65 Awo Sulemaani n'afumba embaga eyo mu biro ebyo ne Isiraeri yenna wamu naye, ekibiina ekinene, okuva awayingirirwa e Kamasi okutuuka ku kagga ak'e Misiri, mu maaso ga Mukama Katonda waffe, ennaku omusanvu n'ennaku omusanvu, ze nnaku ekkumi n'ennya.\n66 Ku lunaku olw'omunaana n'asindika abantu, ne basabira kabaka omukisa, ne bagenda mu weema zaabwe nga basanyuka era nga bajaguza mu mitima gyabwe olw'obulungi bwonna Mukama bwe yali alaze Dawudi omuddu we ne Isiraeri abantu be.\n1 Awo olwatuuka Sulemaani bwe yamala okuzimba ennyumba ya Mukama n'ennyumba ya kabaka n'ebyo byonna Sulemaani bye yayagala bye yasiima okukola,\n2 awo Mukama n'alabikira Sulemaani omulundi ogw'okubiri, nga bwe yamulabikira e Gibyoni.\n3 Awo Mukama n'amugamba nti Mpulidde okusaba kwo n'okwegayirira kwo kw'osabidde mu maaso gange; ntukuzizza ennyumba eno gy'ozimbye okuteeka omwo erinnya lyange emirembe gyonna; n'amaaso gange n'omutima gwange binaabeerangayo obutayosangawo.\n4 Naawe bw'onootambuliranga mu maaso gange nga Dawudi kitaawo bwe yatambulanga n'omutima ogw'amazima n'obugolokofu okukolanga nga byonna bwe biri bye nnaakulagira, era bw'onookwatanga amateeka gange n'emisango gyange;\n5 awo naanywezanga entebe ey'obwakabaka bwo ku Isiraeri emirembe gyonna; nga bwe nnasuubiza Dawudi kitaawo nga njogera nti Tewaakubulenga musajja wa kutuula ku ntebe ya Isiraeri.\n6 Naye bwe munaakyukanga obutangoberera nze, mmwe oba baana bammwe, ne mutakwata biragiro byange n'amateeka gange bye nnateeka mu maaso gammwe, naye ne mugenda ne muweereza bakatonda abalala ne mubasinza;\n7 kale ndimalawo Isiraeri mu nsi gye mbawadde; n'ennyumba eno gye ntukuzizza olw'erinnya lyange ndigiggyawo mu maaso gange; kale Isiraeri aliba lugero na kigambo eky'obuwemu mu mawanga gonna;\n8 era ennyumba eno newakubadde nga mpanvu bw'eti, naye buli anaagiyitangako aneewuunyanga n'asooza; era balyogera nti Mukama kiki ekimukozezza ensi eno bwe kityo n'ennyumba eno?\n9 Awo baliddamu nti Kubanga baaleka Mukama Katonda waabwe eyaggya bajjajjaabwe mu nsi y'e Misiri, ne bakwata bakatonda abalala ne babasinza ne babaweereza; Mukama kyavudde abaleetako obubi buno bwonna.\n10 Awo olwatuuka emyaka amakumi abiri bwe gyayitawo, Sulemaani mwe yazimbira ennyumba zombi, ennyumba ya Mukama n'ennyumba ya kabaka,\n11 (era Kiramu kabaka w'e Ttuulo yali amulabidde Sulemaani emivule n'emiberosi n'ezaabu nga byonna bwe byali bye yayagala,) awo kabaka Sulemaani n'awa Kiramu ebibuga amakumi abiri mu nsi y'e Ggaliraaya.\n12 Awo Kiramu n'afuluma mu Ttuulo okulambula ebibuga Sulemaani by'amuwadde: n'atabisiima.\n13 N'ayogera nti Bibuga ki bino by'ompadde, muganda wange? N'abiyita ensi Kabuli ne leero.\n14 Awo Kiramu n'aweereza kabaka zaabu talanta kikumi mu abiri.\n15 Era eno ye nsonga y'okusolooza kabaka Sulemaani kwe yasolooza; okuzimba ennyumba ya Mukama n'ennyumba ye ne Miiro ne bbugwe wa Yerusaalemi ne Kazoli ne Megiddo ne Gezeri.\n16 Falaawo kabaka We Misiri yali atabadde n'amenya Gezeri n'akyokya omuliro n'atta Abakanaai abatuula mu kibuga n'akiwa muwala we muka Sulemaani okuba omugabo.\n17 Sulemaani n'azimba Gezeri ne Besukolooni ekya wansi\n18 ne Baalasi ne Tamali mu ddungu, mu nsi,\n19 n'ebibuga byonna eby'okutere.keramu Sulemaani bye yalina n'ebibuga eby'amagaali ge n'ebibuga eby'abasajja be abeebagala embalaasi n'ebyo Sulemaani bye yayagala okuzimba mu Yerusaalemi olw'okwesanyusa ne ku Lebanooni ne mu nsi yonna gye yatwala.\n20 Abantu bonna abaali basigadde ku Bamoli n'Abakiiti n'Abaperizi n'Abakiivi n'Abayebusi abatali ba ku baana ba Isiraeri;\n21 abaana baabwe abaasigala oluvannyuma lwabwe mu nsi abaana ba Isiraeri be bataayinza huzikiririza ddala, abo Sulemaani be yasoloozaako abaddu ne leero.\n22 Naye Sulemaani teyafiiula baddu ku baana ba Isiraeri; naye baabanga basajja balwanyi n'abaweereza be n'abakulu be n'abaami be era abaafuganga amagaali ge n'abasajja be abeebagalanga embalaasi.\n23 Abo be baali abaami abakulu abaalabirira omulimu gwa Sulemaani, ebikumi bitaano mu ataano abaafuganga abantu abaakola omulimu.\n24 Naye muwala wa Falaawo n'ava mu kibuga kya Dawudi n'ayambuka n'ajja mu nnyumba ye Sulemaani gye yali amuzimbidde: awo n'azimba Miiro.\n25 Era Sulemaani n'awangayo emirundi esatu buli mwaka ebiweebwayo ebyokebwa n'ebiweebwayo olw'emirembe ku kyoto kye yazimbira Mukama, ng'ayotereza obubaane wamu ku kyoto ekyali mu maaso ga Mukama. Bw'atyo bwe yamala ennyumba.\n26 Awo kabaka Sulemaani n'asibira empingu eya malikebu e Eziyonigeba ekiriraanye e Erosi ku ttale ly'Ennyanja Emmyufu mu nsi ey'e Edomu.\n27 Kiramu n'aweerereza mu mpingu abaddu be abalunnyanja abamanyi ennyanja, wamu n'abaddu ba Sulemaani.\n28 Ne bajja e Ofiri ne bakimayo zaabu talanta ebikumi bina mu abiri ne bagireeta eri kabaka Sulemaani.\n1 Awo kabaka omukazi w’e Seeba bwe yawulira ettutumo lya Sulemaani olw'erinnya lya Mukama, n'ajja okumukema n'ebibuuzibwa ebizibu.\n2 N'ajja e Yerusaalemi ng'alina abaddu bangi nnyo n'eŋŋamira ezeetisse eby'akaloosa n'ezaabu nnyingi nnyo n'amayinja ag'omuwendo omungi; awo bwe yajja eri Sulemaani, n'ateesa naye ebyo byonna ebyali mu mutima gwe.\n3 Awo\tSulemaani n'amutegeeza byonna bye yamubuuza: tewaali kintu ekyakwekebwa kabaka ky'a taamutegeeza.\n4 Awo kabaka omukazi We Seeba bwe yamala okulaba amagezi gonna aga Sulemaani n'ennyumba gye yazimba,\n5 n'emmere ey'oku mmeeza ye n'okutuula kw'abaddu be n'okuweereza kw'abaweereza be n'ebyambalo byabwe n'abasenero be n'olutindo lwe lwe yalinnyirangako okugenda mu nnyumba ya Mukama; kale nga temukyasigadde mwoyo mu ye.\n6 N'agamba kabaka nti Ekigambo kye nnawulirira mu nsi yange kyali kya mazima eky'ebikolwa byo n'amagezi go.\n7 Era naye sakkiriza bigambo ebyo okutuusa lwe najja amaaso gange ne gakiraba: era, laba, saabuulirwa kitundu: amagezi go n'omukisa gwo bisinga ettutumo lye nnawulira.\n8 Abasajja bo balina omukisa, abaddu bo bano balina omukisa, abayimirira mu maaso go ennaku zonna ne bawulira amagezi go.\n9 Mukama Katonda wo yeebazibwe akusanyukira okukuteeka ku ntebe ya Isiraeri: kubanga Mukama yayagala Isiraeri emirembe gyonna, kyeyava akufuula kabaka okukola eby'ensonga n'eby'obutuukirivu.\n10 Awo n'awa kabaka zaabu talanta kikumi mu abiri, n'eby'akaloosa bingi nnyo nnyini n'amayinja ag'omuwendo omungi: tewajja lwa kubiri bya kaloosa bingi ebyenkanidde awo ng'ebyo kabaka omukazi We Seeba bye yawa kabaka Sulemaani.\n11 Era n'empingu ya Kiramu eyaleeta zaabu okuva e Ofiri, n'eggya e Ofiri emitoogo mingi nnyo n'amayinja ag'omuwendo omungi.\n12 Kabaka n'afuula emitoogo empagi z'ennyumba ya Mukama n'ennyumba ya kabaka, n'ennanga n'entongooli z'abayimbi: tewajja mitoogo egifaanana bwe gityo sc tegyalabika ne leero:\n13 Awo kabaka Sulemaani n'awa kabaka omukazi We Seeba byonnu bye yayagala, buli kye yasaba kyonna, obutassaako ebyo Sulemaani bye yamuwa olw'ekisa kye ekya kabaka. Awo n'akyuka n'addayo mu nsi ye ye, ye n'abaddu be.\n14 Era ezaabu eykjja eri Sulemaani mu mwaka ogumu obuzito bwayo bwali talanta lukaaga mu nkaaga mu mukaaga,\n15 obutassaako eyo abasuubuzi gye baaleetanga n'abatunzi gye baatundanga ne bakabaka bonna ab'eggwanga ettabule n'abakulu b'ensi.\n16 Era kabaka Sulemaani n'aweesa obugabo bikumi bibiri bwa zaabu mpeese: buli kagabo n'akawaako sekeri za zaabu lukaaga,\n17 N'akola engabo ebikumi bisatu bya zaabu mpeese; buli ngabo n'agiwaako laateri ssatu: kabaka n'azitereka mu nnyumba ey'ekibira kya Lebanooni.\n18 Era kabaka n'akola entebe ey'obwakabaka ennene ya masanga n'agibikkako zaabu nnungi nnyo nnyini.\n19 Entebe yaliko amadaala mukaaga, era entebe waggulu waayo yah nneekutunguivu ennyuma; era yaliko emikono eruuyi n'eruuyi awatuulibwa, n'empologoma bbiri nga ziyimiridde ku mabbali g'emikono.\n20 N'empologoma kkumi na bbiri zaayimirira eruuyi n'eruuyi ku madaala omukaaga tewaali eyakolebwa mu bwakabaka bwonna okugifaanana.\n21 Era ebintu byonna ebya kabaka Sulemaani eby'okunyweramu byali bya zaabu, n'ebintu byonna eby'omu nnyumba ey'ekibira kya Lebanooni byali bya zaahu nnongoofu: tewaali bya ffeeza; teyalowoozebwa nga kintu ku mirembe gya Sulemaani;\n22 Kubanga kabaka yalina ku nnyanja empingu eya malikebu ey'e Talusiisi wamu n'empingu ya Kiramu; empingu ey'e Talusiisi yajjanga mulundi gumu buli myaka esatu ng'ereeta zaabu n'effeeza, amasanga n'enkobe ne bamuzinge.\n23 Awo kabaka Sulemaani n'asinga bakabaka bonna ab'ensi obugagga n'amagezi.\n24 Ensi yonna ne banoonya amaaso ga Sulemaani okuwulira amagezi ge, Katonda ge yali atadde mu mutima gwe:\n25 Ne baleeta buli muntu ekirabo kye, ebintu ebya ffeeza n'ebintu ebya zaabu n'ebyambalo n'ebyokulwanyisa n'eby'akaloosa, embalaasi n'ennyumbu, ebyasalibwa ebya buli mwaka.\n26 Sulemaani n'akuljpaanya amagaali n'abasajja abeebagala embalaasi; era yalina amagaali lukumi mu ebikumi bina n'abasajja abeebagala embalaasi kakumi mu enkumi bbiri be yateeka mu bibuga eby'amagaali n'awaali kabaka e Yerusaalemi.\n28 N'embalaasi Sulemaani ze yalina zaggibwa mu Misiri: n'abasuubuzi ba kabaka ne baziweebwanga bisibo, buli kisibo n'omuwendo gwakyo.\n29 Era eggaali lyalinayanga nga liva mu Misiri nga lijjirira sekeri lukaaga eza ffeeza, n'embalaasi ng'ejjirira kikumi mu ataano;'era bakabaka bonna ab'Abakiiti bwe batyo ne bakabaka ab'e Busuuli, baaziggyangamu mu mukono gwabwe.\n1 Era kabaka Sulemaani n'ayagala abakazi bangi bannaggwa nga wamu ne muwala wa Falaawo, abakazi ab'oku Bamowaabu n'Abamoni n'Abaedomu n'Abasidoni n'Abakiiti;\n2 ku mawanga Mukama ge yagambako abaana ba Isiraeri nti Temugendanga mu bo so tebajjanga bo mu mmwe: kubanga tebalirema kukyusa mitima gyammwe okugoberera bakatonda baabwe: Sulemaani ne yeegatta nabb ng'abaagala.\n3 Era yalina abakazi lusanvu, abambejja, n'abazaana ebikumi bisatu: bakazi be ne bakyusa omutima gwe.\n4 Kubanga olwatuuka Sulemaani ng'akaddiye bakazi be ne bakyusa omutima gwe okugoberera bakatonda abalala: omutima gwe ne gutatuukirira eri Mukama Katonda we nga bwe gwali omutima gwa Dawudi kitaawe.\n5 Kubanga SuIemaani n'agoberera Asutaloosi, katonda omukazi ow'Abasidoni, ne Mirukomu omuzizo gw'Abamoni.\n6 Era Sulemaani n'akola ekyali mu maaso ga Mukama ekibi, n'atagobererera ddala Mukama, nga Dawudi kitaawe bwe yakola.\n7 Awo Sulemaani n'azimbira Kemosi ekifo ekigulumivu, gwe muzizo gwa Mowaabu, ku lusozi olwolekera Yerusaalemi, ne Moleki omuzizo gw'a baana ba Amoni.\n8 Era bwe yakolera bw'atyo bakazi be bonna bannaggwanga abaayotezanga obubaane ne bawaayo ssaddaaka eri bakatonda baabwe.\n9 Mukama n'asunguwalira Sulemaani kubanga omutima gwe gwakyuka okuva ku Mukama Katonda wa Isiraeri eyali yaakamulabikira emirundi ebiri,\n10 era eyamulagira olw'ekigambo ekyo aleme okugoberera bakatonda abalala, naye n'atakwata ekyo Mukama kye yalagira.\n11 Mukama kyeyava agamba Sulemaani nti Kubanga okoze kino so tokutte ndagaano yange n'amateeka gange bye nnakulagira, sirirema kukuyuzaako obwakabaka ne mbuwa omuddu wo.\n12 Naye sirikola bwe ntyo ku mirembe gyo ku lwa Dawudi kitaawo: naye ndibuyuza okubuggya mu mukono gw'omwana wo.\n13 Naye siriyuzaako bwakabaka bwonna, naye ndimuwa omwana wo ekika kimu ku lwa Dawudi omuddu wange era ku lwa Yerusaalemi kye nneeroboza.\n14 Awo Mukama n'ayimusiza Sulemaani omulabe, Kadadi Omwedomu: yali wa ku zzadde lya kabaka mu Edomu.\n15 Kubanga olwatuuka Dawudi bwe yali mu Edomu ne Yowaabu omukulu w'eggye ng'ayambuse okuziika abafu era ng'asse buli musajja mu Edomu;\n16 (kubanga Yowaabu ne Isiraeri yenna baamalayo emyezi mukaaga okutuusa lwe yamalawo buli musajja mu Edomu;)\n17 awo Kadadi n'adduka, ye n'Abaedomu abamu ab'oku baddu ba kitaawe wamu naye okugenda mu Misiri: Kadadi ng'akyali mwana muto.\n18 Ne bagolokoka okuva mu Midiyaani ne bajja e Palani: ne batwala wamu nabo abasajja nga babaggya e Palani ne bajja e Misiri eri Falaawo kabaka We Misiri; oyo n'amuwa ennyumba n'amulagira ebyokulya n'amuwa ensi.\n19 Awo Kadadi n'aganja nnyo mu maaso ga Falaawo n'okumuwa n'amuwa okuwasa muganda wa mukazi we ye, muganda wa Tapenesi kaddulubaale.\n20 Awo muganda wa Tapenesi n'amuzaalira Genubasi mutabani we Tapenesi gwe yaggira ku mabeere mu nnyumba ya Falaawo: Genubasi n'abeera mu nnyumba ya Falaawo mu batabani ba Fa:aawo.\n21 Awo Kadadi bwe yawulirira mu Misiri nga Dawudi yeebakidde wamu ne bajjajjaabe, era nga Yowaabu omukulu w'eggye ng'afudde, Kadadi n'agamba Falaawo nti Ka tlnende ntuuke mu nsi y'ewaffe.\n22 Awo Falaawo n'amugamba nti Naye kiki ekyakubula ng'oli nange n'okwagala n'oyagala, laba, okugenda mu nsi y'ewammwe? N'addamu nti Tewali kintu: naye leka mmale gagenda.\n23 Awo Katonda n'amuyimusizaako omulabe omulala, Lezoni mutabani wa Eriyadda eyali adduse mukama we Kadadezeri kabaka We Zoba:\n24 n'akuŋŋaanya abantu gy'ali, n'afuuka omukulu w'ekibiina Dawudi bwe yatta ab'e Zoba: ne bagenda e Ddamasiko ne babeera omwo, ne bafugira mu Ddamasiko.\n25 N'aba mulabe eri Isiraeri emirembe gyonna egya Sulemaani obutassaako bubi Kadadi bwe yakola: n'akyawa Isiraeri n'afuga Obusuuli.\n26 Awo Yerobowaamu mutabani wa Nebati, Omwefulayimu ow'e Zereda, omuddu wa Sulemaani, nnyina erinnya lye Zeruwa namwandu, era naye n'ayimusiza kabaka omukono.\n27 Era eno ye yali ensonga kyeyava ayimusiza kabaka omukono; Sulemaani yazimba Miiro n'aziba ekituli eky'omu kibuga kya Dawudi kitaawe.\n28 Era omusajja oyo Yerobowaamu yali musajja wa maanyi omuzira: Sulemaani n'alaba omulenzi oyo nga munyiikivu, n'amutikkira emirunu gyonna egy'e nnyumba ya Yusufu.\n29 Awo olwatuuka mu biro ebyo Yerobo waamu bwe yava mu Yerusaalemi, nnabbi Akiya Omusiiro n'amusanga mu kkubo; era Akiya yali ayunbadde ekyambalo ekiggya; awo bombi ne baba bokka ku ttale.\n30 Akiya\tn'akwata ku kyambalo ekiggya kye yali ayambadde n'akiyuzaamu ebitundu kkumi na bibiri.\n31 N'agamba Yerobowaamu nti Weetwalire ebitundu kkumi: kubanga bw'atyo bw'ayogera Mukama Katonda wa Isiraeri nti Laba, ndiyuza mu bwakabaka ne mbuggya mu mukono gwa Sulemaani ne nkuwa ggwe ebika kkumi:\n32 (naye aliba n'ekika kimu ku lw'omuddu wange Dawudi ne ku lwa Yerusaalemi ekibuga kye nneeroboza mu bika byonna ebya Isiraeri:)\n33 kubanga bandese ne basinza Asutaloosi katonda omukazi ow'Abasidoni ne Kemosi katonda wa Mowaabu ne Mirukomu katonda w'abaana ba Amoni; so tebatambulidiie mu makubo gange okukola ebiri mu maaso gange ebirungi n'okukwata amateeka gange n'emisango gyange nga bwe yakolanga Dawudi kitaawe.\n34 Naye siriggya bwakabaka bwonna mu mukono gwe: naye ndimufuula omukulu ennaku zonna ez'obulamu bwe ku lwa Dawudi omuddu wange gwe nnalonda kubanga yakwata ebiragiro byange n'amateeka gange:\n35 naye ndiggya obwakabaka mu mukono gwa mutabani we ne mbuwa ggwe, ebika kkumi.\n36 Ne mutabani we ndimuwa ekika kimu, Dawudi omuddu wange abeerenga n'ettabaaza ennaku zonna mu maaso gange mu Yerusaalemi ekibuga kye nneeroboza okuteeka omwo erinnya\tlyange.\n37 Era\tndikutwala, naawe olifuga nga byonna bwe biriba emmeeme yo by'eryagala, era oliba kabaka wa Isiraeri.\n38 Awo olulituuka bw'onoowuliranga byonna bye nkulagira n'otambuliranga mu makubo gange n'okolanga ebyo ebiri mu maaso gange ebirungi, okukwatanga amateeka gange n'ebiragiro byange nga Dawudi omuddu wange bwe yakolanga; kale naabeeranga wamu naawe, era ndikuzimbira ennyumba ey'enkalakkalira nga bwe nnazimbira Dawudi, era ndikuwa Isiraeri.\n39 Era kyendiva mbonyabonya ezzadde lya Dawudi naye siribabonyezabonyeza emirembe gyonna.\n40 Sulemaani\tkyeyava asala amagezi okutta Yerobowaamu; naye Yerobowaamu n'agolokoka n'addukira mu Misiri eri Sisaki kabaka w'e Misiri, n'abeera mu Misiri okutuusa Sulemaani lwe yafa.\n41 Era ebikolwa byonna ebirala ebya Sulemaani ne byonna bye yakola n'amagezi ge tebyawandiikibwa mu kitabo ky'ebikolwa bya Sulemaani?\n42 N'ebiro Sulemaani bye yafugira Isiraeri yenna mu Yerusaalemi byali emyaka ana.\n43 Awo Sulemaani ne yeebakira wamu ne bajjajjaabe n'aziikibwa mu kibuga kya Dawudi kitaawe: awo Lekobowaamu mutabani we n'afuga mu kifo kye.


Bukedde Online - Ameefuga g'emyaka 58: Ebyenfuna tubiggye mu mikono gy'abagwira\nAmeefuga g'emyaka 58: Tuddemu okuzimba eby...\nIsrael Mayengo, yaliko omubaka wa palamenti ow'e Ssese ku gavumenti ya Lule, Muwanga ne ku eno eya Pulezidenti Museveni;\nEBYENFUNA TUBIGGYE MU MIKONO GY'ABAGWIRA\nUganda bwe yali enoonya okwefuga, twatunuulira ebintu ebikulu bisatu omwali; okulwanyisa obwavu,obutamanya n'endwadde.\nEbiseera ebyo omulabe asinga, ayitibwa "Enguzi " yali tannajja, ate ng'ono y'asinga obubi mu byenfuna by'eggwanga, abiremesezza okukula.\nEbyenfuna kye kimu ku byali ebigendererwa by'okufuna obwetwaze, naye bw'otunuulira kati, obwavu bukyali bungi, eriyo n'abantu abakyasula mu nnyumba z'essubi oluvanyuma lw'emyaka 58 nga twefuga!\nGavumenti erina amabanja mangi, ssente ezikola emirimu twewola nneewole ekiraga nti ebyenfuna bibi. Mpulira nti gyebuvuddeko omukulembeze w'eggwanga lyaffe yaasaba ensi ezitubanja zituyambe zitusonyiwe amabanja, ekyo kyokka kitegeeza nti embeera gye tulimu mu byenfuna mbi yeetaaga kusabirwa.\nNga tetunnafuna bwetwaze, abaaliwo baalwanirira ebyenfuna era waaliwo akeediimo mu myaka gya 1940 ne 1950 ke baayita nnamba 8 ne nnamba 9, nga bannansi baagala bennyini beetundire ebyamaguzi byabwe mu mawanga g'ebweru.\nWaaliwo ne ssente ezaavanga mu ppamba, emmwaanyi, Cocoa nga waaliwo omutemwa oguterekebwa ebweru w'eggwanga mu ggwanga lya Australia, zaayitibwanga "Stabilisation fund", zino zaayambanga mu mbeera ebbeeyi y'emmwaanyi oba ppamba ng'esse, nga zireetebwa okuyambako abalimi n'abasuubuzi okuvvuunuka embeera eyo enzibu. Ssente zino Kironde ze yakozesaako okuzimba eddwaaliro lya Mulago omupya.\nPulezidenti Idi Amin yalwanirira obwetwaze bw'ebyenfuna by'eggwanga lyaffe, yalina omwoyo ogukulembeza Uganda, yasanga Abayindi bawambye eggwanga lyaffe mu byobusuubuzi, ng'amaduuka okuva e Nakawa okutuuka e Wandegeya nga gonna ga Bayindi.\nOkumanya Uganda tulirwawo okutuuka gye tulaga, omusajja eyalwanirira obwetwaze bw'ebyenfuna bwatyo, n'akomyawo ebyaffe okuva mu mikono gy'Abayindi, ate kati twabizzaayo ne tubiddiza Abayindi ate nga bangi Amin yali abasasudde ssente mu bintu byabwe bisobole okuddira bannansi okusitula ebyenfuna.\nFfe fenyini tukotoggera ebyenfuna byaffe, emirimu egy'enkizo mu ggwanga giweebwa bagwira, ate bwe wabaawo munnansi gwe bawa bamujerega n'okusasula balwawo.\nEnguzi efuukidde ebyenfuna byaffe ekyambika, eyonoonye buli kimu, okufuna kontulakiti okukola ekintu weesanga nga ssente ezisinga obungi ziggweera mu nguzi, ekireetera abakola emirimu okukola egitasaanye kubanga ssente ezisinga obungi zaagenda ku nguzi okugulirira okufuna omulimu ogwo.\nGavumenti emirimu gyeyandiwadde abantu baayo ate egiwa bagwira, laba kkampuni ekola ssukaali eya Kinyara Sugar, gavumenti bwe yali egitunda yagiguza Bayindi mu kifo ky'okuyita Bannayuganda okugulamu emigabo ate nga kino kyandikoze ne ssente nnyingi okusinga Abayindi.\nAte ssente ezaava mu Kinyara Sugar, gavumenti n'eziwola omukazi Omusomaali nti agende mu Acholi, Amuru alime ebikajjo ateekeyo n'ekyuma kya ssukaali, kati ezo ssente ssinga yaziwa abantu mu Acholi ne balima ebikajjo n'okuzimba ekyuma ekyo , bo ne baleeta buleesi abagwira okubayambako ku mirimu nga bwe bayiga!\nOkusitula ebyenfuna byaffe kyetaagisa okweyambayamaba ffekka , tweyagalize, ebyenfuna byaffe tubiggye mu mikono gy'abagwira tubiteeke mu mikono gyaffe, nga ffe twekolera emirmmu, we kyetaagisizza omugwira nga tumuleeta kutuyambako , si bo okubaleeta okukola, tuve mu mabanja, gatufudde abaddu b'abagwira ne batutambuliza ku ntoli zaabwe. Embalirira yaffe tugiteeke ku byobulimi tubisitule.\nLwaki omuwala tayimba luyimba lwa ggwanga?\nNkole ntya okwerabira omuwala eyankyawa?


Bukedde Online - Museveni amalirizza olw’e Birembo\nMuseveni amalirizza olw’e Birembo\nBebe Cool asisinkanye abakungu ba minisitule...\nessanja ku mitwe n’abalala nga bakutte ebipande bya Museveni mu ngeri y’okumulaga obuwagizi.\nOkutambula kuno kwabaddemu okuwalampa ensozi n’okubuuka emigga n’obuwonvu,\nn’ebasomosa okubatuusa mu kifo ekiba kiddako Pulezidenti w’aba agenda okwogererako eri abantu.\nYonna Pulezidenti gy’ayise abantu babadde bamwaniriza mu bungi nga bwe bamunnyonnyola\nebizibu ebibanyiga omuli,amasomero amabi, enguudo ezirimu ebinnya, ssente z’akasiimo\nAbamu ku baana b’abaazirwanako nga bali ne Pulezidenti Museveni e Butorogo mu disitulikiti y’e Mubende.\nEky’okusisinkana abaazirwanako kyasanyusizza Museveni n’ategeeza nti kimuyambye okulaba abantu b’aludde okusisinkana n’okwongera okumanya embeera gye balimu.\n“Bye mumbuulidde bigenda kunnyamba okutereeza ebibadde bitambula bulungi kuba nsisinkanye abantu abeetaba mu lutalo olwaleeta Gavumenti ya NRM mu buyinza,” bwe yayogedde ng’ali e Nakaseke.\nMu kulwana baakozesa nnyo akakodyo k’okuwamba ebyokulwanyisa okuva ku baserikale ba Gavumenti era nga we baatuukira olwa Januray 9, 1985 baali bawezezza ebyokulwanyisa 650 omwali emmundu n’ebyokulwanyisa ebirala.\nAbasinga abaatambudde baabadde bavubuka obwedda pulezidenti b’ayita ‘abazzukulu’ nga baafunye omukisa okusomesebwa okuva mu balwanyi abenjawulo engeri olutalo gye lwatambulamu.\nLydia Kalemeera, akulira abavubuka ba NRM e Mityana yatender ezza abaazirwanako n’agamba nti obukoowu bw’awulira akakasizza nti ddala beewaayo okununula eggwanga.\nMalik Kiberu eyavudde e Mukono yagambye nti ng’abavubuka baafunye omukisa okulambula n’okumanya ebintu bye babadde tebamanyi ku lutalo olwaleeta NRM mu buyinza.\nAbaatambudde baasooka kukuhhaanira ku kisaawe ky’eggwanga e Kololo ku Lwokutaano lwa wiiki ewedde ne baluhhamizibwa ku bintu bye baalina okugoberera nga batambula. Abantu ab’ebiti eby’enjawulo okuli bannabyabufuzi ku mitendera egy’enjawulo, abayimbi okuli; Daniel Kazibwe (Ragga Dee), Hassan Ndugga, Michael Mugwanya (DJ Michael), Catherine Kusasira, Full Figure n’abalala bangi.\nEbyokwerinda bibadde gguluggulu yonna gye baatambulidde nga kubaddeko n’emmotoka


Bukedde Online - Bw'oba olamaze lwa kinyumu olunaku lukufudde - Bp. Luwalira\nLEERO kulamaga Namugongo, olunaku Abajulizi ba Uganda lwe battibwa. Namugongo alimu ebitundu bibiri, eky’e Nakiyanja eyattirwa Abajulizi 23 Abapolositante, n’e Bulooli eyattirwa Abakatoliki 22.\nOmulabirizi w’e Namirembe, Wilberforce Kityo Luwalira\nKu ludda lw'Abakulisitaayo okusaba kw’omulundi guno kutegekeddwa obulabirizi bw’e Namirembe obukulembedde omukolo. Peter Saava yasisinkanye omulabirizi w’e Namirembe Rt. Rev. Wilberforece Kityo Luwalira n’ayogera ku Bajulizi ba Uganda, lwaki Abakulisitaayo bakyakoobedde mu kubakuza n’ebirala.\nObutafaananako n'enteekateeka ezibaddewo, okuva nga May 28, obulabirizi bubadde n’emikolo egy'enjawulo egikulembera omukolo gw’olwaleero.\nWiiki ewedde, obulabirizi bwasisinkanye abaana abato ne bannyonnyolwa ebyafaayo by'Abajulizi, ku Ssande baabadde ku mwalo gw'e Mulungu e Munyonyo, Omujulizi Musa Mukasa gye yattirwa okumujjukira.\nKu Mmande n'Olwokubiri, ekibiina ky'abakyala abafumbo wamu nky'abakkiriza mu Kkanisa(CWF) ne bagenda okusiiba ku kiggwa e Namugongo nga babuliira ekigambo kya Katonda, okuzzaamu abantu essuubi ate ku Lwokusatu, olusiisira lw'ebyobulamu lwatandise nga lukomekkerezebwa leero.\nAbooluganda bano abana okuva e Busia baatandika okulamaga e Namugongo mu 1978. Ne ku luno e Namugongo baagobye dda.\nEkiro ekikeesezza olwaleero, waabaddeyo enjiri eyakulembeddwa abavubuka eyayingizza Abakristaayo mu lunaku lw’Abajulizi. Omulabirizi Luwalira addamu ebibuuzo:\nPulogulamu eyimiridde etya olw’okulamaga nga June 3?\nEmikolo gyakutandika ku ssaawa 3:00 ez'oku makya era Ssaabalabirizi Stanley Ntagali y’agenda okukulembera okusaba kuno. Kwakuggwa ku ssaawa 7:00.\nKu mulundi guno tuleese omubuulizi w'enjiri okuva e Nigeria mu bulabirizi bw’e Ogubaro, Rev. Samuel Izofo agenda okuyisa abakkiriza mu njiri. Omulamwa guli nti: Balina omukisa abayigganyizibwa olw’okubeera abatukuvu era tusuubira nti bangi tebajja kusigala kye kimu.\nEmikolo egibadde e Namugongo tubadde tusanga obuzibu mu byuma ebikozesebwa, ku mulundi guno tusuubire ki?\nNga bulijjo ebyuma bimanyi okucankalana naye nga bwe kiri nti obulabirizi bw’e Namirembe bwe butegese,ekitongole ekibuulizi ky'enjiri kyaguze ebyuma ebipya. Twesanze ng'abavubuka bangi badduse mu Kkanisa era mu kino tugenda kubabuulira ebigambo ebibagumya n'okwagala ekkanisa.\nOkuva Namugongo lwe yatandika okuyooyootebwa, ebyobulambuzi byeyongeddeko bitya?\nMu kiseera kino bw'otunuulira embeera ekulaga nti abalambuzi beeyongedde obungi ate ne ku lunaku lw'okulamaga tusuubira nti bajja kuba bangi kuba ekifo kyamala dda okuyooyotebwa.\nAbalamazi ku kibumbe kya Mukaajanga e Nakiyanja\nLwaki Ssaabalabirizi eyawummula, Nkoyoyo ye yaweebwa obuvunaanyizibwa ku kuyooyoota Namugongo?\nMu buli kitongole wabaawo obuvunaanyizibwa obuweebwa abantu ku mirimu egy'enjawulo era ng'Ekkanisa ya Uganda, omukisa gw'okuyooyoota Namugongo yaguwa Bp. Nkoyoyo okusinziira ku ngeri gy'akolamu emirimu.\nEkkanisa ya Uganda esaze magezi ki okulaba ng'ekkanisa y’e Namugongo egaziyizibwa?\nMu 1982 we nasomerayo, ekifo awali etterekero ly'ebyedda we twali tusabira okutuusa Rev. Valson Mugwerwa eyaliwo mu kiseera ekyo we yazimbira ekkanisa era mu kino tusuubira nti essaawa yonna ekirowoozo ky'okuteekawo ennene kijja kujja kuba abakkiriza beeyongedde. Waaliwo enteekateeka okukola amazzi g’okunywa okuva mu luzzi mwe battira Abajulizi ezaali zaaletebwa.\nEnsonga zino zaatwalibwa mu ofiisi y'okuteekateeka n'okukulaakulanya Ekkanisa era tusuubira nti mu bbanga ttono enkola eno ejja kutandika.\nEkifo omukuumirwa ebintu by’ebyafaayo ebikwata ku Bajulizi ekyazimbiddwa e Namugongo- Nakiyanja.\nEmyaka 130 egy'Abajulizi, ekifo Namugongo kikyuse kitya?\nNamugongo kati bw'omutunuulira kye kifo ekirina ettendekero ly'abaawule n'abasumba, etterekero ly'ebyedda ate nga kkuhhaaniro ly’abantu ab'enjawulo okujjukira Abajulizi abaafirira eddiini. Kino ky’ekikyuse, kizimbiddwa nnyo, kigaziyiziddwa ate kikung'aanyizza.\nKusoomooza ki Ekkanisa kw’efunye mu myaka 130 egy'Abajulizi?\nMu 1977, Ekkanisa ya Uganda yali ekuza emyaka 100 egy'okubeerawo era ku lunaku luno twafuna amawulire amabi ag'okuttibwa kwa Ssaabalabirizi Janan Luwum.\nWabaddewo ebizibu bingi, naye nze ndowooza enjawukana ezibaddewo mu Kkanisa n’amakanisa ag’enjawulo kye kizibu ekisinze.\nOkutambuza ebigere okulamaga e Namugongo mu Kkanisa ya Uganda kweyongedde, kulina amakulu?\nOkutambula kuno kwava dda naye bw'obaliriramu olaba nga mu biseera bino abantu beeyongedde obungi ekiraga nti abantu bangi bakyali mu Kkanisa.\nOkutambula okufuna empeera kisinziira ku ngeri omuntu gye yeegayiriddemu Katonda we. Osanga bangi abatambudde naye nga tebatuukirizza mulamwa gwa kutambula kwabwe, ng'abamu babadde mu kinyumu. Noolwekyo oyinza okutambula n’otofuna mpeera, bw’oba teweekwasizza Mukama.\nBubaka ki bw’owa abalamaze leero?\nMu kulamaga kuno nsuubira nti abantu bandirowoozezza ku kukkiriza, obuvumu mu bye bakola, okwewaayo mu nsonga ezimu, okwagala Katonda n’okumusuuta kubanga lino ly’essomo Abajulizi ba Uganda lye baatulekera.\nAba bodaboda balwanye


Bukedde Online - Sheikh Kamoga ne banne munaana Gavt. ebamezze\nSheikh Kamoga ne banne munaana Gavt. ebamezze\nEngeri y'okuziyiza omwana azaaliddwa okufuna akawuka\nKitaawe amusibye emiguwa n'amwokya\nKamoga (owookubiri ku kkono) ne banne mu kkooti.\nSHEIKH Yunus Kamoga eyali akulira Abatabbuliiki nga kati awerennemba n'emisango gy'okutta Basiraamu banne alagiddwa okuliyirira Gavumenti olw'okugimalira ssente n'ebiseera ng'agivunaana mu kkooti mu nsonga ezitaliimu.\nSsente zino Kamoga agenda kuzisasula ne banne abalala munaana bwe bavunaanibwa okuli Sheikh Siraje Kawooya, Murta Mudde Bukenya, Abdulsalaam Sekayanja, Abdul Hamid Mubiru Sematimba, Rashid Jjingo, Twaha Sekitto, Yusuf Kakande ne Fahad Kalungi wabula kkooti teyawadde muwendo gwa ssente ze bagenda kuliwa.\nKino kiddiridde abalamuzi ba kkooti etaputa Ssemateeka 5 abaakulembeddwa Steven Kavuma okugoba omusango gwabwe mwe babadde bavunaanira omuwaabi wa Gavumenti omukulu, Mike Chibita okujeemera ebiragiro bya kkooti bwe yalagirwa mu March 2015 okuwaayo obujulizi bwonna bw'agenda okwesigamako okugussa omusango gw'obutemu mu bbanga lya myezi ebiri kyokka emyezi ne giggwaako nga tannabuwaayo.\nKamoga ne banne era baasaba bwe kiba kisoboka Chibita naye asindikibweko mu kkomera amaleyo emyezi mukaaga olw'okuyisa amaaso mu biragiro by'abalamuzi.\nAbalamuzi bonna bakkaanyizza nti ensonga za Kamoga ne banne teziriimu ggumba era zaali tezisaana kutwalibwa mu kkooti etaputa ssemateeka kubanga mu mateeka tebasobola kuyingirira muwaabi wa gavumenti n'okumusalirawo engeri gy'alina okukolamu emirimu naddala mu kuwaayo obujulizi wabula ne babagamba nti bwe baba bakyawakanya enkola ye bagende mu kkooti ekola ku misango gy'engassi gye baba batwala okwemulugunya kwabwe.\nWabula ensala y'abalamuzi egenze okujja nga kkooti yatandika dda okuwulira obujulizi obubalumika mu musango gw'okutemula Sheikh Hassan Kirya ne Mustapha Bahiga nga n'obujulizi bwe baali basaba beetegekere okwewozaako bwabaweebwa.\nBaasaba n'abalamuzi batunule mu nsonga y'okubatulugunyiza ku poliisi n'okubakuumirayo okumala essaawa 48 nga tebatwalibwa mu kkooti oba kikkirizibwa okweyimirirwa. Ku nsonga eno era abalamuzi baagigobye ne babalagira bagende mu kkooti y'engassi bagisabe eragire gavumenti ebaliyirirwe singa kizuulwa nti baatulugunyizibwa.\nKamoga ne banne baakwatibwa wakati wa January 2015 ne February 2016 ne baggalirwa mu kkomera e Luzira nga kigambibwa nti be bali emabega w'ettemu ly'Abasiraamu n'okutiisatiisa omulangira Kassim Nakibinge ne Sheikh Kibaate\nAbakazi b'emizigo batabuse lwa musajja\nEyakwatiddwa poliisi bamusudde ku ddwaaliro e Kabowa ng'ali bubi


Bukedde Online - Eppeesa erisaanyaawo Amerika lindi mu ttaano - Kim owa N. Korea\nAbazigu balumbye omusomesa ne bamusalako obulago\nAbawagizi ba Kenzo beesunga kumwaniriza\nEmbeera ezireetera omukazi okuyungula ezziga ng'ali mu kaboozi...\nOmumbejja Nassolo asiimye abaliko obulemu\nEppeesa erisaanyaawo Amerika lindi mu ttaano - Kim owa N. Korea\nAkutte Nnaalongo we mu bwenzi n’amugabira...\nEbigaanye mu mwaka oguwedde mubimalirize...\nAdded 2nd January 2018\nPULEZIDENTI wa North Korea, Kim Jong Un agambye nti eppeesa erinasula bbomu ya Nukiriya yalisembezza ku mmeeza kw’atuula era abamusosonkereza ekyo balina okukimanya.\nKim Jong Un, owa North Korea ng’ayogera eri bannansi bwe yabadde ku ttivvi y’eggwanga.\nYalabudde Amerika nti bw’eyongera okubacookooza eyinza okwejjusa kubanga asobola okubakola kye balifa tebeerabidde.\nYagambye nti buli kaseera atunuulira eppeesa eritulisa bbomu nnamuzisa n’alowooza okulinyiga asaanyeewo Amerika n’amawanga amalala kyokka ekisa ne kimukwata n’abaleka bagira beemoola.\nWabula n’alabula nti akadde k’okumwemoolerako kagenda kaggwaayo.\nYagambye nti ssinga bongera okumusosonkereza, waakulinyiga abakakase nti Amerika tesobola kumuggulako lutalo n’eruwangula. Kim bwe yabadde awa obubaka bw’omwaka omuggya 2018 era yasinzidde ku ttivvi y’eggwanga n’agamba nti bw’afunya ekikonde, Amerika agirabira mu kikonde kye era teyinza kumutiisa.\nPulezidenti wa Amerika Donald Trump yabadde ayingira Mar-a-Lago Resort mu kibuga Florida ne bamutegeeza Kim bye yayogedde era yasoose kuseka mu ngeri ey’okulengezza n’agamba nti “tujja kumulaba”.\nKyokka oluvannyuma yagambye nti ebigambo bya Kim tebabitunuulira nga bya lubalaato kubanga ye muntu gwe balaba ng’asobola okukola ekintu kyonna nga talowoozezza ku biyinza kuvaamu.\nKim olwamaze okulabula Amerika, n’adda ku South Korea n’agamba nti asobola okukkiriza ne bafunawo enteeseganya basobole okukolera awamu kyokka tayinza kukkiriza kwogera ne South Korea ng’awalirizibwa ejjoogo lya Amerika.\nYasuubizza nti alina okuweerezaayo ababaka mu Februry mu Winter Olympics mu kibuga Seoul balabe kye bayinza okuzzaako.\nW’aviiriddeyo okukkiriza okuteesa ne South Korea, nga wiiki ewedde Amerika yayitidde mu South Korea ne bawamba emmeeri eyabadde eva mu Republic of Panama ng’etisse amafuta ttani 5,100 ge yabadde ekukusa okugayingiza mu North Korea.\nWiiki ewedde Trump yatabukidde China ng’aginenya okuguza North Korea amafuta, ekintu ekikontana n’obukwakkulizo obuli mu nnatti ezaagissibwako ekibiina ky’amawanga amagatte.\nEbisasamaza ensi n’okutiisa Amerika, mu November omwaka oguwedde North Korea yafulumizza Mizayiro n’etegeeza nti basobola okusinziira ewaabwe ne bagikuba n’egwa e Washington DC mu Amerika.\nEmbeera eno evudde ku North Korea okujja ng’egezeza ebyokulwanyisa nnamuzisa mu kiseera ekiyise, ekitadde amawanga ag’enjawulo ku bunkenke ne gavaayo okugivumirira.\nMu November baagezesezza mizayiro Hwasong-15 esobola okubuuka mu bbanga mayiro 2,780 ekivvoola amateeka agafuga obwengula kubanga eno yakubisizzaamu emirundi 10 okusukka ekigero we balina okukoma.\nPulezidenti Moon Jae-in owa South Korea yagambye nti ekisuubizo ekyakoleddwa Kim okusindika ababaka mu Olympics kiyinza okubawaliriza okuyimiriza ku nteekateeka ze babadde nazo ne Amerika okulaba oba basobola okukozesa emmundu okumukkakkanya okutuusa ng’emizannyo gya Olympics giwedde.\nKim yagambye nti bwe kituuka ku nkolagana ya North Korea ne South Korea, awo asobola okukkakkanya ku ddoboozi ne basobola okwogera mu mirembe.\nEmbeera ezireetera omukazi okuyungula ezziga ng'ali mu kaboozi\nKandida taakose bbebi?\nEbiremesa abawala okufumbirwa\nOwa North Korea aggyeeyo bbomu endala\nOwa North Korea azimbye empuku okwetegekera Amerika\nOwa Korea atutte bagenero\nAbazigu balumbye omusomesa ne bamusalako...\nAbawagizi ba Kenzo beesunga kumwaniriza...\nABAWAGIZI ba Eddy Kenzo ab'omunda, leero basiibye beetala nga beetegekera okumwaniriza.\nEmbeera ezireetera omukazi okuyungula...\nAbakazi abo tobalaba kukaaba nga bali mu kikolwa n'olowooza nti beekaabya! Nedda, oluusi baba mu bulumi olw'embeera...\nOmumbejja Nassolo asiimye abaliko...\nSsenga bwe nafuna olubuto kandida yagaana okugenda, nkoze ntya, kubanga kati buli kiseera mbeera mu kwetakula olwa...


NGA tusemberedde okumalako omwaka, mmanyi bangi mwalina ebiruubirirwa nga gutandika naye abamu temusobodde kubituukako. Wabula tolina kuba mwennyamivu olw’embeera y’ebyenfuna oba oli awo ekulemesezza kubanga waliwo emirimu gy’osobola okutandikawo ne ssente entono n’okyusa obulamu omwaka ogujja.\nAbantu abamu banyooma obukolero obutono naye mwattu buyamba okukusitula. Bw’otunuulira Abachina baatandika na kukola bikwanso, buti bwa mannyo n’ebirala okwo kwe baazimbira okutuuka w’obalabira kati.\nLeero nkuleetedde ku bizinensi y’obuti obukuma essigiri, bizinensi eno nnungi kubanga akatale katandikira ku ggwe abukola ne kadda ku muliraanwa wo n’okweyongerayo anti mwenna mukuma essigiri.\nOmukka oguva ku buveera gulwaza amawuggwe n’okuleeta kookolo era ekitongole ky’ebyobulamu mu nsi yonna kino kya kikakasa. Ate ku muntu akola bizinensi okugeza okwokya enkoko, ennyama oba emmere endala amafuta gayitamu ne gayingira mu by’okulya ekitta akatale. Mwattu obuti buno bw’enjogerako tebulina bulabe ku bulamu bwa muntu wadde okuvaamu ekisu.\nOKUKOLA OBUTI Funa ebikuta by’ebitooke n’obyanika n’oluvannyuma n’obifunamu ensaano, gattamu embuumbu y’embaawo okwo ogattako Micro wax (Tokozesa paraffin wax) oba bee wax ava mu njuki. Wano ojja kwetaaga akuuma ka Moulder akafulumya obuti nga bwekutte bulungi era kano tukatunda emitwalo 25.\nKkiro ya wax gisanuuse mu sseppiki, gattamu kkiro y’empuumbi ne gulaamu 250 ez’ensaano y’ebikuta by’amatooke otabule n’oluvaannyuma osse mu kyuma kifulumye obuti obwo.\nSsinga okola essaawa 12 ojja kusigaza 168,000/- ng’amagoba ng’oggyeeko z’otaddemu.\nEkirungi ekirala ekiri wano ojja kusigala ng’okuumye bulungi obulamu bwo. Akatale kagazi kubanga mu bantu abafumba emmere mu butale n’amaka ag’enjawulo ojja kuba obafunamu ensimbi ate ekyuma tekikozesa masannyalaze wadde amafuta.\nBw’omala okubufulumya obuteeka mu buveera bw’ojja okusibisa ne ppaasi kikuyambe okwongera okukekkereza ku ssente z’oteekamu.Uganda.+256 (0) 779 519 652+256 (0) 702 061 652Website: www.profbioresearch.com


Bukedde Online - Okujjuza ekifo kya Abiriga kwa August 15\nOkujjuza ekifo kya Abiriga kwa August 15\nEbipya ku batta Kaweesi: ISO ezudde bye baayogera...\nMunnakatemba MC Mariach bamuggalidde lwa...\nAKAKIIKO k’ebyokulonda kataddewo olunaku lwa August 15 okulonderako okujjuza ekifo ky’omubaka wa munisipaali ya Arua.\nKino kiddiridde eyali omubaka wa munisipaali eno mu Palamenti, Ibrahim Abiriga okutemulwa ku ntandikwa y’omwezi guno.\nAkulira akakiiko k’ebyokulonda, omulamuzi Simon Byabakama yasinzidde mu lukuhhaana lwa bannamawulire ku Lwokuna ku kitebe ky’akakiiko k’ebyokulonda e Kampala n’alambulula enteekateeka zino.\nByabakama yategeezezza nti okuva nga July 5 okutuuka nga July 9, wagenda kubaawo okwekenneenya enkalala z’abalonzi n’okuzizza obuggya n’okuwandiisa abalonzi abapya.\nYategeezezza nti nga July 9 lwa kuwandiisa abagenda okwetaba mu kulonda.\nNga July 11 okutuuka 12, akakiiko kagenda kuteekawo abakungu okwekenneenya enkalala z’abalonzi olwo zitimbibwe ku kitebe ky’akulira eby’okulonda mu disituliti ye Arua ne ku kitebe kya munisipaali ye Arua nga kino kyakukomekkerezebwa nga July 17.\nAkakiiko kagenda kuteekawo okutendeka abagenda okukulemberamu okulondesa nga July 16 okutuuka 17 olwo nga July 18 okutuuka 27, enkalala z’abalonzi zitwalibwe mu buli kifo awagenda okulondebwa mu munisipaali.\nOkwewandiisa kw’abagenda okuvuganya ku kifo kino kwa nga July 19 ne 20 olwo akakiiko keekebejje empapula z’abeesimbyewo okutuusa nga July 23 omwaka guno olwo okunoonya akalulu kutandike nga July 23 okutuuka August 13.\nOkulonda kwa August 15 omwaka guno.


Bukedde Online - KU SSENTE Z'OMUYINDI: Botswana ne Uganda siba 'under'\nKU SSENTE Z'OMUYINDI: Botswana ne Uganda siba 'under'\nLiverpool etimpudde Maribor ggoolo 7-0 Klopp n'awaga\nNneesiga Denis Onyango okutaasa ennyanda z...\nBuli ttiimu egenda kuzannya nga teyagala kukubwa. Olwa ffoomu ya Denis Onyango owa Uganda mu miti, y’emu ku nsonga lwaki yaakateebwamu ggoolo emu mu mipiira ena mu mpaka zino.\nAKADIRISA ne Laurian Lubulwa\nBotswana - Uganda (under) (1.5)\nLwakuba ate obuzibu ggoolo za Uganda Cranes nazo za kekkwa nga bwe kyeyolese ne mu mipiira ebiri egisembyeyo n’eremwa okuteeba mu ddakiika 180. Buli ttiimu esobola okuguwangula naye mu under.\nMauritania - Cameroon (2) odi 1.8\nObuwanguzi eri Cameroon ejja kuba efunye tikiti egitwala e Gabon mu mpaka z’Afrika omwaka ogujja.\nOluzannya olwasooka Cameroon yawangula 1-0 nga ne ku luno tegugenda kuba mwangu naye Mauritania okuba nga bali waka ate nga bakimanyi buwanguzi bwe beetaaga okuba n’essuubi ly’okugenda mu z’Afrika, mbasuubira okweggula ekigenda okuwa abateebi ba Cameroon ekyanya okubazinduukiriza.\nBurundi - Senegal (2) odi 1.5\nWiiki eno yonna aba Senegal baagimaze bamanyiira mbeera mu Burundi kuba ne ku Lwokubiri beegezaamu ne Rwanda ey’oku muliraano.\nKulemagana kwokka kwe beetaaga naye batunuulidde kumalako kampeyini nga bawangudde emipiira gyonna omukaaga. Ng’olina Diouf, Mane, Diame n’abalala, wiini ya Senegal esobokera ddala.\nRwanda - Mozambique (1) odi 1.8\nOluzannya olwasooka Rwanda yagunona mu Mozambique 1-0 ate ebiseera ebisinga ebeera ya njawulo ng’eri waka. Tesobola kukulembera kibinja naye erina omukisa okuyitamu nga ttiimu ezisinze okukola obulungi mu zimalidde mu kyokubiri singa egoba emipiira ebiri gy’esigaza.\nNgisuubira okukola kyonna ekyetaagisa okumegga Mozambique nga bwe twabalabye nga bamegga Mauritius 5-0.\nl South Sudan - Mali (2) odi 1.6\nl Flamengo - Vitoria (1) odi 1.60\nl Romania - Georgia (1) odi 1.50\nl Guinea Bissau - Zambia (under) odi 1.5\nl Bahia - Paysandu (1) odi 1.57\nl Gambia - South Africa (under) odi 1.6\nl USA - Colombia (under) odi 1.7\nl Sirius - Trelleborgs (over) odi 1.70\nl Ath Bilbao B - Tenerife (over) odi 1.80\nl Mauritius - Ghana (2) odi 1.65\nl Madagascar - D.R. Congo odi 1.4\nl Comoros - Burkina Faso (2) odi 1.6\nl Zimbabwe - Malawi (1) odi 1.57\nl Benin - Eq. Guinea (1) odi 1.4\nl Brazil - Ecuador (1) odi 1.85\nl Hodd - Raufoss (over) odi 1.60\nl Belgium - Norway (1) odi 1.40\nOmusolo gwa takisi gwakusasulwa mu nkola ya kompyuta - Musisi


Bukedde Online - Ababaka bakuyegedde mu lumbe\nRDCâ€ˆasabye ku ssente za Bonnabagaggawale\nAbabaka abaakulembeddwaamu Dr. Chris Baryomunsi (NRM Kinkinzi East),Â Haji Ibrahim Lubega Kaddunabbi (NRM Butambala), Margaret Muhanga (NRM Mukazi Kabarole) Kasule Lumumba, Odonga Otto, (FDC Aruu), Simon Oyet (FDC Nwoya) Elijah Okupa (FDC Kasiro) nâ€™abalala obwedda buli akwata akazindaalo ngâ€™olu\nAbabaka abaakulembeddwaamu Dr. Chris Baryomunsi (NRM Kinkinzi East),Â Haji Ibrahim Lubega Kaddunabbi (NRM Butambala), Margaret Muhanga (NRM Mukazi Kabarole) Kasule Lumumba, Odonga Otto, (FDC Aruu), Simon Oyet (FDC Nwoya) Elijah Okupa (FDC Kasiro) nâ€™abalala obwedda buli akwata akazindaalo ngâ€™olumala okusaasira Ssekikubo okufiirwa nnyina Gertrude Mary Kashomi Nassaza, ngâ€™atandika kusaba balonzi bâ€™e Lwemiyaga okumuyiira obululu.\nÂ Bino byabadde ku eklesia yâ€™Abasodookisi e Lwemiyaga wiiki ewedde mu kusabira omugenzi era we yaziikiddwa.\nYafiiridde mu ddwaaliro e Mulago mu kiro ekyakeesezza Olwokubiri ngâ€™aweza emyaka 65. Yalese bba Sam Magwala owâ€™emyaka 104 egyâ€™obukulu nâ€™abaana mukaaga. Pulezidenti Yoweri Museveni yakiikiriddwa omuwabuzi we avunaanyizibwa ku bikwekweto ebyâ€™enjawulo Maj. Roland Kakooza Mutale eyazze ne baasi ya MuvumentiÂ ne bandi yaayo era nâ€™awaayo amabugo ga bukadde busatu, ate omuwandiisi wa pulezidenti owâ€™ekyama Muky.Amelia Kyambadde nâ€™akiikirirwa omuyambi we Hajjati Aisha Nalule Kabanda, eyakubagizza nâ€™akakadde kamu.\nAte omumyuka wa Sipiika wâ€™Olukiiko lwa Buganda Dr. Higiro Semajege nâ€™akubagiza nâ€™ente eyonsa nâ€™ennyana yaayo.\nAbabaka nga Dr. Baromunsi ne Muky. Muhanga baagambye nti omubaka okubeera owa NRM tekitegeeza kubeera sekibotte mu Palamenti amala gawagira buli gavumenti kyereeta nti ekyo kye kyasuula gavumenti za UPC.\nNti wabula alina okuba nâ€™omugongo ngâ€™agiwabula we kiba kyetaagisiza. Bannaabwe abâ€™oludda oluvuganya nga Odonga Otto, baagambye nti wadde Ssekikubo wa NRM kyokka abasula ku mwoyo.\nMw. Ssekikubo, omuyambi wa pulezidenti ku byâ€™amateekka Muky.Kafurah Kabatsi ne ssentebe wa LC V e Ssembabule Mw.Herman Ssentongo baategeezezza nti omugenzki yafudde lwakuba abadde mweraliikirivu olwâ€™okuvuganya okwâ€™akaasameeme bonsatule kwe balimu muÂ byobufuzi.\nBannaddiini bawadde amagezi ku by'okukyusa ssemateeka\nRDC Kawonawo obuwanguzi bwa...\nRDC wa Kira, Isaac Kawonawo kirabika akyamanyi okusala ddansi. Omanyi olwawulidde nti mukama we, manya Pulezidenti...


Obwebulungirivu (Perimeter) - Wikipedia\nObwebulungirivu(Perimeter) okusinziira ku Charles Muwanga !\nWeetegereze nti mu essomampimo, Obuwanvu okwebulungula enkula etali nnetoloovu(non-circular shape) buyitibwa "obwebulungirivu"(Perimeter).\nOkwebulungula ekintu si kye kimu n’okukyetoloola.\nOkukyetoloola kitegeeza nti akatonnyeze kaakyo ak’amakkati(midpoint) okakozeeko enkula ennetoloovu=entoloovu(circle). Kyokka Okukyebulungula kitegeeza nti tokoze nkula netoloovu. Obuwanvu okwetoloola enkula ennetoloovu=entoloovu(circle) ky’ekiyitibwa Obwetoloovu. Weetegereze ebigambululo bino:\n(a) Amagye g'omukago getooloode ekibuga Kigali.This implies that it is surrounded in circular shape, it is encircled.\n(b)Amagye g'omugako gebulungudde ekibuga KIgali. This means that it is surrounded but not necessarily in a circular shape.\nBino bigyidwa ku "https://lg.wikipedia.org/w/index.php?title=Obwebulungirivu_(Perimeter)&oldid=21888"\nLuno olupapula lwasemba okukyusibwamu ku 12:48, 19 Gusooka 2017.


BWE yamaliriza siniya eyookuna ssente ezimwongerayo ne zibula. Yasalawo okunoonya eky’okukola ne kibula nga talina wadde ennusu. Embeera yamunyiga n’asalawo okugenda Abakozi ba Muwonge nga batereeza engatto z’amasanda z’akola. Muwonge ng’alaga ebigatto ebikadde bye bakuhhaanya n’abisaanuusa. mu katale ka Owino ayiiye obulamu kyokka nga byonna bizibu.\nYatunuulira embeera eyali emwetoolodde n’alabira ddala ng’akomye. Lumu yali atambula n’alonda engatto y’eddiba enkadde ku kasasiro n’agitwala n’agyoza n’agikuba eddagala. Bwe yagitwala mu Owino baagigulirawo n’afunamu ssente ez’amangu. Eno ye yali entandikwa y’okulonda engatto enkadde nga bwazitereeza n’azitunda n’afuna ssente nga kati gwafuuka omulimu n’akolamu n’ekkolero.\nOno ye Alfred Muwonge. Akulaga engeri gy’avudde mu buyinike n’atuuka ku ddaala ly’okutambula ng’alinamu ekikumi era oyinza okugamba takyasabirwa. Bwe yatunda engatto eyasooka n’alaba nga liyinza okuba ekkubo erimutuusa ku kwesiima. Yasooka kukuhhaanya za ddiba n’azirongoosa ne ziddawo.\nAgamba nti ye yasooka okukola omudaala gw’engatto enkadde ku mwala gw’akatale ka Owino. Omuntu eyatandika ng’anoonya ssente ezimuyamba ave mu kizibu yafuna ssente ezimubeezaawo n’okugaziya bizinensi ye nga kati gwafuuka mulimu.\n‘‘Nayongera okulonda ebikadde nga bwe nzijuza omudaala gwange era omu ku basuubuzi bwe yalaba nga binkolera naye n’atandika okuleeta ekkooti ezikozeeko ne tufuuka babiri’’. Bwe yalinga alonda engatto zino, ezimu zaalinga nkadde nnyo ng’ate soole za labba n’amasanda n’akizuula nti asobola okuzisaanuusa. Omulimu bwe gwagaziwa n’atandika okulonda buli kika kya ngatto nga tataliza masanda, pulasitika ne ddiba. Yalaba abantu abambala engatto beeyongera buli lunaku n’asalawo okuyiiyiza ezibakaddiyeeko.\nMuwonge agamba nti ng’omwana enzaalwa y’omu Kisenyi, yalaba ng’asobola okuyiiya ekyuma ekisaanuusa buli kintu kya masanda n’addamu n’akikolamu ebintu ebirala. ‘‘Mu 1990 engatto z’amasanda zeeyongera okuleetebwa nga ziri ku ssente ntono ate nga bazambalira akaseera katono ne zifa.\nNasalawo okussa amaanyi ku ngatto z’amasanda nga nkirabye nti hhenda kuddamu nzikyuse’’. Yasooka n’ayiiya obutiba obukola engatto zino oluvannyuma n’ayiiya ekyuma ekisaanuusa amasanda.\nBino yasooka kubikola ng’agezesa ng’eno omudaala gwe ogutunda ebikadde bwe gugenda mu maaso. Nkola engatto Olunaku lwe nakola engatto eyasooka mu masanda ge nsaanuusizza katono nfe essanyu kubanga namanya nti obugagga mbusemberedde. ‘‘Bwe nafuna abantu abansiima okukuh− haanya kalonda w’ebintu ebikadde ebitavundira mu ttaka ne nneeyongera amaanyi.\nNaggulawo sitoowa mu bitundu ebyenjawulo omuli Masaka, Mbarara, Mukono, Jinja mwe nakuh− hanyizanga ebintu ebikadde omuli: obutimba bw’ensiri, magetesi, engatto n’ebirala.\nOmulimu bwe gwagaziwa n’afuna Abazungu okuva ebweru w’eggwanga ne bamwongeramu n’okulaba engeri gy’akolamu engatto okuva mu masanda nga bw’akuuma n’obutonde bw’ensi.\nOmutindo bwe gwalinnya, yayitibwa e Girimaani n’alambula enkola y’engatto n’okumusiima engeri gy’akuumye obutonde bw’ensi era ekirabo kye baamuwa yali jenereeta enkadde ezaakola mu myaka gya ssematalo owookubiri naye nga zinywa kitono nnyo. ‘‘Ekirabo kyannyongera amaanyi ne ntunuulira obutiba bwe bakozesa engatto ne soole obwongo ne bugaziwa’’. Agamba nti ebyuma byonna by’akozesa obutiba yazze abyekolera wamu n’amazzi agooza ebintu bye.\nYategeezezza nti mu nkola y’okumulambula, waliwo Abachina abaamukyalira kyokka eyali asuubira okumwongerako n’okumuwabula ate bwe baatunuulira ebyuma by’akozesa n’obutiba bwe yayiiya ate baabikoppa bukoppi era n’abaggulako omusango mu kkooti. Yagambye nti ku myaka 63 gy’alina, agaziye bulungi ng’aweza ebyuma 10 ebikola engatto nga buli kimu kibalirirwamu obukadde 600.\nAkozesa kkiro z’amasanda 1,000 (ttani emu) buli lunaku ate mu sitoowa ze akuhhanya ttani 500,000 buli lunaku nga n’ebimu abiggya Rwanda. Kkiro y’ebintu byamasanda agigula 1,600/- kyokka abamu abawaamu engatto empya.\nNNEES OMESEZZA NE NFUUKA YINGINIYA Yategeezezza nti omuntu eyatandika okukola engatto ng’alina bbaluwa ya S4, gye buvuddeko yeesomesezza nga kati yeewadde diguli mu bwayinginiya.\nYeewaanye nga bw’atalina kyuma kimulema kukanika wadde okuyiiya. Okufunamu, agamba nti amasannyalaze yagavaako ng’akozesa jenereeta enkadde gye baamuwa e Girimaani. Yategeezezza nti buli ky’akola yeeyambisa obuuma bwa ‘Vanier Calipers’ obupima ebigero bya buli kintu ekikolebwa. Muwonge alonda kasasiro n’akolamu engatto\nOKUSOOMOOZA lYagambye nti yandyagadde okukozesa amasannyalaze naye ga bbeeyi nnyo. lAbantu bamuyisaamu amaaso. Yawadde eky’okulabirako nti olumu yali ava okulonda engatto ng’ayambadde bubi ng’atambula ne mutabani we.\nAbantu bwe baamulaba ne baagala okumumuggyako nga bamuyita mulalu abbye omwana. Yamala kubannyonnyola ne beewuunya era abantu abamu abalonda ebikadde naddala eby’amasanda babayita balalu ekitali kituufu. By’afunyemu lYagambye nti ebikadde bimulinnyisizza eddaala kubanga ekkolero lye likozesa abantu abasoba mu 100 okutereeza engatto empya z’akoze, abakola mu kyuma ssaako abalonda ebikadde.\nlSsinga baali tebalonda bintu bya masanda ebitavunda, eggwanga lyandibadde mu katyabaga. lYagambye nti yatandika bubi nga talina wadde kkampuni naye kati mugazi era kkampuni ye eyitibwa ‘Alfred Muwonge New Technology Age Project co. Ltd’’ ng’omulimu gwayo gwa kukuhhaanya kalonda w’ebintu by’amasanda ebitavunda mu ttaka n’addamu n’abikolamu engatto. lAfunye akatale e Rwanda, DRC, Kenya ne Uganda.


Bukedde Online - Ekkoligo lya Amerika ku Kayihura Ababaka boogedde ku kya Amerika okussa nnatti ku Kayihura littukizza ebya Kaweesi ne Kagezi\nEkkoligo lya Amerika ku Kayihura Ababaka boogedde ku kya Amerika okussa nnatti ku Kayihura littukizza ebya Kaweesi ne Kagezi\nOmuwaabi wa Gavt. awadde ebiragiro okuvuna...\nEKKOLIGO Amerika lye yatadde ku Gen. Kale Kayihura littukizza ensonga z’okutemulwa kwa Kaweesi ne Kagezi, ng’abaakwatibwa bagamba nti beetegefu okumulumiriza ku kulinnyirira eddembe ly’obuntu ng’ayagala bakkirize emisango gye baali tebamanyiiko.\nKayihura ng’akyali omuduumizi wa poliisi.\nEmu ku nsonga Amerika gye yeesigamyeko okuyisa ebiragiro ebigaana Kayihura n'aba famire ye wamu n'abaana okulinnya ekigere kyabwe mu Amerika kwe kutulugunya n'okulinnyirira eddembe ly'obuntu, ne banokolayo ebyakolebwanga mu kkomera ly'e Nalufenya.\nKu Lwokutaano lwa wiiki ewedde nga September 13, 2019, minisita w'ensonga z'ebweru mu Amerika, Michael R. Pompeo yayisizza ekiwandiiko ekirambika nnatti ze baatadde ku Kayihura ezizingiramu n'okubowa ebintu byonna by'anaasangibwa alina mu Amerika era ebiragiro bizingiramu n'okussa envumbo ku akawunti z'ayinza okuba ng'alina mu Amerika n'aba famire ye.\nWabula Kayihura yagambye nti talina kintu kyonna mu Amerika. Aba famire ya Kayihura abagenda okukosebwa nnatti zino kuliko mukazi we Angella Umurisa Gabuka, muwala waabwe Tesi Uwibambe ne mutabani waabwe, Kale Rudahigwa.\nPompeo yagambye nti, Kayihura ng'ayisa ebiragiro mu kitongole kya Flying Squad ekinoonyereza ku misango eminene n'okuyigga abatemu, yeenyigira mu kutulugunya abantu.\nOno yagambye nti, okusalawo okuwera Kayihura n'aba famire ye okulinnya mu Amerka yakwesigamizza ku kunoonyereza kwe baakoze ne bamufunako obujulizi.\nKyokka Kayihura bino yabiwakanyizza mu kiwandiiko kye yasindikidde bannamawulire n'ategeeza nti, okunoonyereza ku ttemu lya Kagezi ne Kaweesi, Flying Squad yakolera wamu n'ekitongole ky'Abamerika ekikessi ekya Federal Bureau of Investigations (FBI).\nEnsonda zaategeezezza nti waliwo lipoota bbiri ez'enjawulo ezaakolebwa aba FBI ku kufa kwa Kagezi ne ku kutemulwa kwa Kaweesi era zombi nga zikuba ebituli mu poliisi eyali eduumirwa Kayihura.\nMu kusooka FBI nti yayingira mu kunoonyereza okwo nga Kayihura amaze kubategeeza nti ateebereza nti batujju ba ADF be bali emabega w'obutemu obwo, wabula nti FBI bye yazuula byali tebiraga kakwate konna wakati w'abatujju n'obutemu obwo obw'emirundi ebiri.\nObutemu obwo bwagobererwa okutta Bamaseeka era ng'ensonga yeemu Kayihura gye yawanga ate ne ku kutta Maj. Mohammed Kiggundu era ensonga ya ADF Kayihura gye yawa.\nObutemu obwo bwawerekerwa okuyoola abantu naddala Abasiraamu abagambibwa nti baalina kye baali bamanyi, wabula beemulugunya nti baatulugunyizibwa nnyo.\nABANTU 1,658 BAATULUGUNYIZIBWA\nLipooti eyakolebwa ekitongole kya Gavumenti ekirwanirira eddembe ly'obuntu mu Uganda ekya Uganda Human Rights Commission (UHRC) eya 2017, yalaga nti abantu 1,658 be baatulugunyizibwa wakati wa 2012 ne 2016.\nEmyaka gino, mwe mwasinga okubeera ettemu ery'amaanyi okusingira dala Bamaseeka n'omuyaga gw'ebyobufuzi.\nUHRC obuvunaanyizibwa yabuteeka ku bitongole by'ebyokwerinda naddala poliisi eyatulugunya abantu 1,016 Mu kiwandiiko kye yagambye nti, talagirangako muserikale yenna kutulugunya muntu n'ategeeza nti, okumuteekako ekkoligo tekyakoleddwa mu bwenkanya kubanga tebaamuyise kumubuuza ludda lwe.\nMu 2018 omuduumizi wa poliisi Martin Okoth Ochola nga yaakayingira ofiisi we yasalirawo okuggala ‘ekkomera' ly'e Nalufenya, ng'agamba nti okwemulugunya ku kifo ekyo kwali kususse.\nOkugeza, abasibe abaakwatibwa ku musango gw'okutemulwa kw'eyali omwogezi wa poliisi mu ggwanga Andrew Felix Kaweesi nga March 17, 2017 e Kulambiro bwe yali agenda ku mulimu, bonna baavaayo baleenya.\nShaban Ssenfuka omu ku baakwatibwa ku musango guno, bwe yatwalibwa mu kkooti e Nakawa mu maaso g'omulamuzi Noah Ssajjabbi, yaggyamu essaati n'alaga ebisago bya ppaasi eby'amaanyi ebyali bimutuusiddwaako akkirize nti ye yatta Kaweesi.\nSsenfuka teyali yekka, n'abasibe abalala abaakwatibwa ku musango gwa Kaweesi, baalaga ebisago ku ngalo, ebigere, mu mugongo n'ebitundu byomubiri ebirala ebyawaliriza omulamuzi wa kkooti enkulu mu Kampala Margret Oguli okulagira abasibe bonna abaali batulugunyizibwa okuliyirirwa obukadde 80 buli omu nga October 12, 2017.\nKu Kagezi, Poliisi yakwata abantu abasoba mu 50 be baali balumiriza nti be baali emabega w'ettemu lino, abasinga ku bano, baali Basiraamu oluvannyuma lwa mukama waabwe okutegeeza nti, abayeekera ba Allied Democratic Forces (ADF) abaali bakulemberwa Jamir Mukulu be baali basse Kagezi.\nSsaabawaabi wa Gavumenti, Mike Chibita yalagira abantu bonna abaali ku fayiro ya Kagezi bayimbulwe kubanga poliisi teyalina bukakafu bwonna.\nBano nabo baali batulugunyiziddwa ekisusse. Chibita yanenya poliisi okukola okunoonyereza okutaali ku mulamwa ne baleka layini entuufu eyandibadde ebatuusa ku batemu.\nOmwezi oguwedde, Paddy Sserunjogi amanyiddwa nga Sobbi eyaliko omubbi kyokka ng'agamba nti kati yalokoka, yavuddeyo n'ategeeza nti, mu poliisi mwennyini, mwe mwali abantu abatta Kagezi.\nOno yategeezezza nti, olukwe lw'okutta Kagezi baalupangira mu kkomera e Luzira era Abdul Ssemuju eyali yakazibwako erya Minana, Nixon Agasirwe, Ronald Afrika Gabula n'abalala be batta Kagezi.\nYagambye nti, misoni eno, yagimanyaako ng'ali mu kkomera e Luzira era baagenda okutta Kagezi, ye yali musibe kyokka abaapanga okumutta baali mu kkomera.\nAbawagizi balumbye Bebe Cool ku nviiri ze yasaze nga bagamba nti teziggya mu myaka gye: Abaddiza omuliro\nBebe Cool avuganya mu mpaka za AFRIMA.